Q=11	C=3	SS=0	LS=7	PS=0	DC=1	LC=0	SD=0	BS=4	G0=43	G1=39	G2=26	DLID=az_RU	BODY= Төвбә сурәсинин ики сон ајәсинин сәнәд вә әһвалаты нәдир? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa966\tArxiv kodu 7929\nҮмуми олараг суалда гејд олунан “сәнәд”дән мәгсәдин нә олдуғу там ајдын дејил вә заһири белә олан суалларын мүәјјән ҹавабы јохдур. Амма, ола биләр бу сөздән мәгсәд, ајәнин назил олма сәбәби вә ја тәфсири олсун. Јахуд, Гуранын охунушларында олан бәзи ихтилафлара ҝөрә мәсум Имамлардан (әлејһимуссалам) ајәнин тәфсири, тәтбиги вә охунушу һаггында нәгл олунан бәзи рәвајәтләр нәзәрдә тутулсун. Она ҝөрә дә бирбаша ајәнин сәнәдиндән суал олунур. Һәр һалда, Гуран-Кәримдә јазылан бүтүн ајәләр илаһи сөзләр олуб, һамысы Аллаһ-таалаја гајыдыр. Ајәләр арасында бу ҹәһәтдән һеч бир фәрг јохдур вә Гуранын бүтүн ајәләри әгли вә нәгли дәлилләрә әсасән һәр бир тәһрифдән узагдыр. Төвбә сурәсинин сонунҹу ики ајәси дә һәмин ајәләрдәндир.\nАмма, гејд олунан ики ајәнин назил олма сәбәби һаггында данышмаг истәсәк, ајәнин назил олмасы һаггында хүсуси мәсәлә тарихдә гејд олунмамышдыр. Лакин, үмуми олараг Аллаһ-таала төвбә сурәсиндә мүшрикләрин вәзијјәти, онлардан бизарлыг, карфирләрлә дөјүш, мүнафигләрин иҹтимаи, сијаси, фәрди, низами вә мәдәни саһәләрдә фитнә фәсадлары, хүсусилә, онларын Ислам Пејғәмбәри (сәлләллаһу әлејһи вә алиһи вә сәлләм) һаггында һијлә вә планларыны нәзәрә алараг, Пејғәмбәрини (сәлләллаһу әлејһи вә алиһи вә сәлләм) онларын бу ишләриндән хәбәрдар едир вә мүнафигләрин Тәбук дөјүшүндә пәрдә архасындакы ҝизли планларындан әлавә, Пејғәмбәрә (сәлләллаһу әлејһи вә алиһи вә сәлләм) истеһза етдикләриндән ачыглама верир вә сурәнин сонунда Ислам Пејғәмбәринә (сәлләллаһу әлејһи вә алиһи вә сәлләм) тәвәссүл етмәјин әһәмијјәтини бәјан едәрәк, халис төвһид, Аллаһа тәвәккүл вә диҝәрләринин мүгабилиндә Аллаһ-тааланын Пејғәмбәринә (сәлләллаһу әлејһи вә алиһи вә сәлләм) кифајәт етмәси илә сурәни баша чатдырыр. Јәни, бәјан олунур ки, сизин ичәриниздән сиздән өтрү ҝөндәрилән Аллаһын Пејғәмбәри үчүн сизин дәрд вә әзијјәтләриниз чох ағырдыр вә о, сизин һидајәт олунмағыныз әлиндән ҝәләни әсирҝәмир. О, мөминләр үчүн үрәји јанан вә меһрибандыр. Беләликлә, әҝәр ондан үз дөндәрсәниз, “(Еј Пејғәмбәр!) де ки, Аллаһ-таала мәнә сизин мүгабилиниздә кифајәтдир. Ондан башга танры јохдур. Она тәвәккүл едирәм вә бөјүк әршин Пәрвәрдиҝары Одур!”\nСуала ҹаваб вермәздән әввәл гејд етмәк лазымдыр ки, үмуми олараг суалда гејд олунан “сәнәд”дән мәгсәдин нә олдуғу там ајдын дејил вә заһири белә олан суалларын мүәјјән ҹавабы јохдур. Амма, ола биләр бу сөздән мәгсәд, ајәнин назил олма сәбәби вә ја тәфсири олсун. Јахуд, Гуранын охунушларында олан бәзи ихтилафлара ҝөрә мәсум Имамлардан (әлејһимуссалам) ајәнин тәфсири, тәтбиги вә охунушу һаггында нәгл олунан бәзи рәвајәтләр нәзәрдә тутулсун. Она ҝөрә дә бирбаша ајәнин сәнәдиндән суал олунур. ....\nҺәр һалда, Гуран-Кәримдә јазылан бүтүн ајәләр илаһи сөзләр олуб һамысы Аллаһ-таалаја гајыдыр. Ајәләр арасында бу ҹәһәтдән һеч бир шеј фәрг јохдур вә Гуранын бүтүн ајәләри әгли вә нәгли дәлилләрә әсасән һәр бир тәһрифдән узагдыр. Бу һагда “Гуранын тәһриф олунмамасы” үнваны илә хүсуси бәһсә еһтијаҹ вар. Төвбә сурәсинин сонунҹу ики ајәси дә һәмин ајәләрдәндир. Она ҝөрә дә бу китабда олан һәр бир сөз Аллаһ-таалаја нисбәт верилмәклә, Гурани-Кәрим адланыр.\nБеләликлә, бәзиләри ајәләрдә, “мин әнфусикум” вә “ мин әнфәсикум” охунмасы ајәнин илк әввәлдән Аллаһ-таала тәрәфиндән олмасында гәти шүбһә јаратмыр. Јахуд, бәзи рәвајәтләрдә мәсум Имамлар (әлејһимуссалам) бәзи ајәләрин тәфсир вә тәтбигиндә ајәни хүсуси охунушла охумушларса да бу ајәнин әслинә һеч бир хәләл ҝәтирмир. Неҹә ки, имам Садиг (әлејһиссалам) Ровзеји Кафи китабында ајәнин белә назил олдуғуну билдирир: لَقَدْ جَاءنا رَسُولٌ مِّنْ أَنفُسِکُمْ عَزِیزٌ عَلَیْهِ مَا عَنِتُّمْ حَرِیصٌ عَلَیْکُم بِالْمُؤْمِنِینَ\nرَؤُوفٌ رَّحِیمٌ “(Еј үммəтим!) Сизə өзүмүздəн бир пeјғəмбəр ҝəлди ки, сизин əзијјəтə (мəшəггəтə) дүшмəјиниз oнa aғыр ҝəлир, o сизә үрәк јандырыр, мө’минлəрлə шəфгəтли вә мəрһəмəтлидир!”\nЈахуд, Әбдуллаһ ибни Сәнан Әби Ҹәфәр (әлејһиссалам)-дан нәгл едир ки, Һәзрәт бу ајәни белә охуду: لَقَدْ جَاءکم رَسُولٌ مِّنْ أَنفُسِکُمْ (Сизə өзүнүздəн бир пeјғəмбəр ҝəлди..), сонра бујурду: من انقسنا (Сизə өзүмүздән...) ајәнин давамында Имам (әлејһисалам) охујур: عَزِیزٌ عَلَیْهِ مَا عَنِتُّمْ, (сизин əзијјəтə (мəшəггəтə) дүшмəјиниз oнa aғыр ҝəлир..) сонра ајәни белә охујур: مَا عَنِتُّنا (бизим әзијјәтә дүшмәјимиз...) сонра охуду: حَرِیصٌ عَلَیْکُم (o сизә ҹан јандырыр..), сонра охуду: علینا (o бизә ҹан јандырыр...), сонра охуду: بِالْمُؤْمِنِینَ رَؤُوفٌ رَّحِیم (мө’минлəрлə шəфгəтли вә мəрһəмəтлидир!), сонра охуду: بشیعتنا رَؤُوفٌ رَّحِیم (шиәләрлә шəфгəтли вә мəрһəмəтлидир!). Бәс, ајәнин дөрдә үчү бизим, дөрд дә бири исә шијәләримиз үчүндүр.\nБашга бир рәвајәтдә Тәфсир Әјашидә имам Садигдән (әлејһиссалам) ајәнин изаһында нәгл олунур ки, ајәнинин үч гисмәти бизимдир вә сонунҹу дөрдүнҹү гисмәтиндә исә шијәләримиз бизимлә шәрикдирләр.\nНәтиҹәдә, гејд олунан ики ајәнин сәнәди бүтүн ајәләрдә олдуғу кими илаһи вәһј васитәси илә ҝәлән Гуранын өзүдүр. Ајәнин назил олма сәбәби һаггында исә мәхсус әһвалат зикр олунмамышдыр. Амма, тәфсир вә ајәнин изаһы ҹәһәтдән бу ики ајәнин барәсиндә ону гејд етмәк олар ки, бәзиләри мөтәгиддирләр ки, бу ики ајә Төвбә сурәсинин сон ајәләри вә Ислам Пејғәмбәринә (сәлләллаһу әләјһи вә алиһи вә сәлләм) назил олан сон ајәләрдир. Белә ки, Ислам Пејғәмбәринә (сәлләллаһу әләјһи вә алиһи вә сәлләм) назил олан сон бүтөв сурә Төвбә сурәси олмушдур.\nЛакин, мүһәггигләрин диҝәр бир дәстәси, о ҹүмләдән, мәрһум Әлламә Тәбатәбаи бу нәзәријјәни гәбул етмир. Һәр һалда Төвбә сурәси бир нечә ҹәрәјана ишарә едир ки, мүшрикләрдән бизарлыг вә онларын вәзијјәти, кафирләрлә дөјүш ... мүнафигләрин фәрди шәкилдә төрәтдији фитнә-фәсад, игтисади, сијаси, иҹтимаи, һәрби вә мәдәни һијләләри, хүсусилә Тәбук дөјүшүндәки һәрәкәтләри кими мәсәләләр бәјан олунур. Аллаһ-таала, Ислам Пејғәмбәрини (сәлләллаһу әләјһи вә алиһи вә сәлләм) онларын һијләләриндән аҝаһ едир. О ҹүмләдән, бу сурәдә мүнафигләрин Пејғәмбәрә (сәлләллаһу әләјһи вә алиһи вә сәлләм) истеһза вә әзијјәт етмәләри, һәмчинин, онларын мүгабилиндә Ислам Пејғәмбәринин (сәлләллаһу әләјһи вә алиһи вә сәлләм) бәјәнилмиш сифәтләри бәјан олунур. Әлбәттә, бу сурәнин диҝәр мөвзуларынын кәнарында ән мүһүм мөвзусу, Аллаһ-тааланын мүнафигләрин һәрәкәтләрини диггәт мәркәзиндә сахламасыдыр.\nБу сурә, һиҹрәтин доггузунҹу илиндә Мәккәнин фәтһиндән сонра назил олмушдур. Јәни, һәмин заман мүнафигләр мүсәлманлар арасында дахилдә фитнә-фәсад төрәтмәклә онларын ишләрини чәтинләшдирир вә әлбир шәкилдә мүсәлманлар арасында фәалијјәт едирдиләр. Башга тәрәфдән, Ислам дүшмәнләри илә әлагәдә олуб, Ислам һөкумәтини дағытмаг планлары вар иди. Амма, онларын бүтүн бу чәтинлик јаратмаларына, Тәбук дөјүшүндә иштирак етмәмәләринә, Ислам Пејғәмбәринә (сәлләллаһу әләјһи вә алиһи вә сәлләм) һәрби вә малијјат ҹәһәтдән көмәклик етмәмәләринә, мүсәлманлара вә Ислам Пејғәмбәринә (сәлләллаһу әләјһи вә алиһи вә сәлләм) әзијјәт етмәләринә бахмајараг, Аллаһ-таала чох јердә өз рәһмәт вә бағышламағындан вә төвбәни гәбул етмәсиндән сөз ачыр, бир јандан да гәзәб вә гәһрини бәјан етмәклә онлары иҹтимаи вә дини фитнә-фәсад төрәтмәкдән чәкиндирир. Диҝәр тәрәфдән Ислам Пејғәмбәри (сәлләллаһу әләјһи вә алиһи вә сәлләм) гејби хәбәрләр васитәси илә онларын бүтүн бу планларындан вә һәрәкәтләриндән хәбәрдар олмасына бахмајараг чох јердә онларла ади рәфтар едир вә һеч бир шеји үзә вурмурду. Она ҝөрә дә онлар даһа чох ҹүрәтләнир, Ислам Пејғәмбәрини (сәлләллаһу әләјһи вә алиһи вә сәлләм) инҹидир вә о Һәзрәтә: “О, гулағдыр!” – јәни, нә дејирик ону ешидир вә тез инаныр – дејә истеһза едирдиләр. Она ҝөрә дә Аллаһ-таала бујурур: ” (Мүнaфиглəр ичиндə) Пeјғəмбəри инҹидиб: "O (һaмыны динлəјəн, һəр сөзү eшидиб инaнaн) бир гулaгдыр",- дeјəнлəр дə вaр. Дe: "O гулaг сизин үчүн бир нe’мəтдир. Аллaһa дa инaныр, мө’минлəрə дə. O сиздəн имaн ҝəтирəнлəр үчүн рəһмəтдир. Аллaһын Рəсулунa əзaб вeрəнлəри исə шиддəтли бир əзaб ҝөзлəјир!”\nОна ҝөрә дә Төвбә сурәсинин мөвзуларына диггәт етмәклә бу нәтиҹәјә ҝәлмәк олар ки, бу сурәнин сонунҹу ајәләрини сурәдә ачылан бүтүн мөвзуларын нәтиҹәси кими гәләмә вермәк олар. О да , Ислам Пејғәмбәринин (сәлләллаһу әләјһи вә алиһи вә сәлләм) бәјәнилмиш әхлаги хүсусијјәтләрини, о Һәзрәтин Аллаһ-таала тәрәфиндән верилмиш илаһи мәгамына тәвәссүл етмәк вә онун үмуми мәрһәмәтиндән бәһрәләнмәк мөвзусуну бәјан едир.\nНәһајәтдә, төвһид мәсәләсини бәјан етмәклә һәтта, Ислам Пејғәмбәринә (сәлләллаһу әләјһи вә алиһи вә сәлләм) тәвәссүл етмәјин төвһид сајәсиндә олмасыны, о Һәзрәтин бир инсан кими хејир мәншәји олмасыны төвһиддән сәрчешмәләнмәсини бәјан едир. Бунунла јанашы инсанларын о һәзрәтә әзијјәт вермәси вә чәтинлик јаратмасы Она ағыр ҝәлир, ејни һалда мөминләрә гаршы о Һәзрәтдә ҹанфәшанлыг вә меһрибанлыг һиссинин мөһкәм олмасы билдирилир. Бүтүн бунлара бахмајараг, Ислам Пејғәмбәри (сәлләллаһу әләјһи вә алиһи вә сәлләм) јер үзүндә илаһи мәһзәр сајылыр. Белә ки, Аллаһ-таала өз Пејғәмбәринә бујурур: “(Јa Пeјғəмбəрим!) Əҝəр oнлaр (сəнə имaн ҝəтирмəкдəн, əмрлəринə итaəт eтмəкдəн) үз дөндəрсəлəр, дe: "Мəнə тəкҹə Аллaһ јeтəр. Oндaн бaшгa һeч бир тaнры јoxдур. Oнa тəвəккүл eтдим.” Аллаһ-тааланын гүдәрти мүгабилиндә һеч бир варлығын өзүндән зәррә гәдәр дә олса гүдрәти олмадығыны, бүтүн гүдрәт вә әзәмәт вә сәлтәнәтин јалныз Аллаһ-таалаја мәхсус олдуғуну билдирәрәк ајәнин ардында бујурур: “O, бөјүк əршин сaһибидир!”. Ајәдә әрш сөзүнүн күрсү гејди олмадан зикр олунмасы Аллаһ-тааланын Әрши-әласынын күрсү мәгам вә рүтбәсиндән јүксәкдә олмасыны бәјан едир вә бу мөвзунун әһәмијјәтини билдирир.\n Тәбатәбаи, Мәһәммәд Һүсејн, Әл-Мизан, 2-ҹи ҹилд, сәһ-104, 126; Гуран дар ислам, сәһ-196; Ҹавад Амули, Әбдуллаһ, Гуран дар Гуран, сәһ-315-дән сонра; Тәфсир Тәсним, 1-ҹи ҹилд, сәһ-98-дән сонра; Һади Мәһдәви, Мәбани кәлами иҹтиһад; сәһ-33-дән сонра;\n Тәбатәбаи, Мәһәммәд Һүсејн, Әл-Мизан, 2-ҹи ҹилд, сәһ-126.\n Әз-Земәхшәри, Әбул-Гасим Мәһәммәд ибни Өмәр, Әл-Кәшшаф, 2-ҹи ҹилд, сәһ-223; Әт-Тәбәрси, Әбу Әли Әл-Фәзл ибнил-Һәсән, Мәҹмәул-Бәјан, 5-ҹи ҹилд,сәһ-128; Әл-Гумми, Әли ибни Ибраһим, Тәфсир Гумми, 1-ҹи ҹилд, сәһ-308.\n Төвбә сурәси, 128-ҹи ајә. Һалбуки, Гуранда ајә لَقَدْ جَاءکم رَسُولٌ مِّنْ кими ҝәлиб.\n Сигәтул –Ислам Кулејни, Ровзәтул-Кафи, 8-ҹи ҹилд, сәһ-378, 570-ҹи һәдис.\n Әл-Әјаши, Мәһәммәд ибни Мәсуд, Тәфсирул-Әјаши, 2-ҹи ҹилд, сәһ-118.\n Әт-Тәбәрси, Әбу Әли Әл-Фәзл ибнил-Һәсән, Мәҹмәул-Бәјан, 5-ҹи ҹилд,сәһ-128; Мәрифәт Һади, Әт-Тәмһид, 1-ҹи ҹилд, сәһ-96...\n Тәбатәбаи, Мәһәммәд Һүсејн, Әл-Мизан, 9-ҹу ҹилд, сәһ-414. Әт-Тәмһид, 1-ҹи ҹилд, сәһ-98.\n Төвбә сурәси, 61-ҹи ајә.\n Тәбатәбаи, Мәһәммәд Һүсејн, Әл-Мизан, 9-ҹу ҹилд, сәһ-146.\n Төвбә сурәси, 61-ҹи ајә; Фуладувәнд, Мәһәммәд Мәһди, Гуранын тәрҹүмәси, сәһ-196.\n Ҹавад Амули, Әбдуллаһ, Сиреји Рәсули Әкрәм, Тәфсир мөвзуји Гуран, 8-ҹи ҹилд, сәһ-61.\n Фуладувәнд, Мәһәммәд Мәһди, Гуранын тәрҹүмәси, сәһ-207; Мәкарим Ширази, Тәрҹүмә Гурани-Кәрим, Төвбә сурәси, 128-128-ҹу ајәләр.\n Шејх Сәдуг, Әт-Төвһид, баб Әрш вә сифатуһу, 1-ҹи ҹилд.\n4216 Təfsir 2007/04/28\n23050 Təfsir 2007/04/28\n7869 Təfsir 2009/01/25\n16055 Təfsir 2009/03/12\n25545 Təfsir 2010/12/29\n4455 Quran elmləri\n4676 Təzə kəlam\n7731 Qədim kəlam\n4163 Nizamlar hüquq və əhkam\n5900 Quran elmləri\n6532 عقل، علم، حکمت\n6703 Nizamlar hüquq və əhkam\n130424 Nizamlar hüquq və əhkam\n98582 Əməli əxlaq\n39877 Hədis elmləri\n27212 Nizamlar hüquq və əhkam


Q=14	C=7	SS=7	LS=7	PS=7	DC=0	LC=0	SD=0	BS=0	G0=11	G1=9	G2=7	DLID=az_RU	BODY=Мүгәддәс Јазыларда секс һагда нә дејилир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу ибо иврит илок инҝилис исланд испан италјан кикамба кинјаруанда кирунди кореја коса латыш лингала луганда малагаси малајалам маҹар нзема осетин пангасинан папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тсонга тумбука түрк фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон әрәб\nӘксинә, Мүгәддәс Китабда ҝөстәрилир ки, бу, евли инсанлара Аллаһын бәхш етдији немәтдир. Јарадан инсаны «киши вә гадын» олараг хәлг етди вә јаратдыгларына нәзәр салыб «чох јахшы» олдуғуну сөјләди (Јарадылыш 1:27, 31). Сонра Аллаһ илк киши вә гадыны никаһ телләри илә бирләшдирәрәк деди ки, онлар «бир бәдән» олмалыдырлар (Јарадылыш 2:24). Бу никаһдахили мүнасибәтләрә емосионал бағлылыгла јанашы, ҹинси јахынлыгдан һәзз дујмаг да дахил иди.\nМүгәддәс Китабда әрин никаһда дујдуғу мәмнунлуг һисси бу сөзләрлә верилир: «Ҝәнҹ икән евләндијин арвадынла хошбәхт јаша!.. Һәмишә сәни өз дөшләри илә дојдурсун, онун ешги илә мәст ол» (Сүлејманын мәсәлләри 5:18, 19). Аллаһын нијјәтинә арвадын да бу јахынлыгдан һәзз алмасы дахил иди. Мүгәддәс Јазыларда дејилир: «Гој әр арвадынын, арвад да әринин еһтијаҹыны өдәсин» (1 Коринфлиләрә 7:3).\nАллаһын гојдуғу мәһдудијјәтләр\nАллаһын ҝөзүндә ҹинси әлагә анҹаг әр-арвад арасында ҹаиздир. Онун Кәламында бујрулур: «Гој һәр кәс никаһа һөрмәт етсин вә никаһ јатағы ләкәләнмәсин, чүнки Аллаһ әхлагсызлары вә зинакарлары мүһакимә едәҹәк» (Ибраниләрә 13:4). Әр-арвадлар бир-бирләринә гаршы сәдагәтли олмалы вә никаһ андына садиг галмалыдырлар. Онлара бөјүк һәзз верән худбин һиссләрини аҹҝөзлүклә тәмин етмәләри јох, Аллаһын Кәламындакы «вермәк алмагдан даһа чох хошбәхтлик ҝәтирир» принсипинә ујғун давранмаларыдыр (Һәвариләрин ишләри 20:35).\nМүгәддәс Китабда порнографија вә киберсекс һагда нә дејилир?


Q=4	C=4	SS=0	LS=0	PS=0	DC=0	LC=0	SD=0	BS=1	G0=90	G1=63	G2=15	DLID=az_RU	BODY=ЗӨҺД НәДИР? - Аллаһын елчиси\nРУҺАНИЛәР ПЕЈҒәМБәР (С) ВАРИСИДИРЛәР\nРәСУЛУЛЛАҺ Вә САДәЛИК\nЗөһд о демәк дејил ки, инсан дүнја не’мәтләриндән фајдаланмасын. Чүнки бу не’мәтләрдән дүзҝүн истифадә горхулу дејил. Аллаһ бу не’мәтләри инсан үчүн јаратмышдыр. Амма бу не’мәтләрдән дүзҝүн истифадә етмәдикдә Аллаһ зикринин унудулмасына сәбәб олур вә инсан әбәди ахирәт һәјатындан хәбәрсиз галыр. Дин дүнјаја бағлылығы горхулу сајыр. Дүнја малындан бирҹә халчасы олан инсан бу халчаја бағланмагла дүнјаҝир олар биләр. Амма башга бири малик олдуғу бөјүк вар-дөвләтә бағланмадығы үчүн заһид инсан ола биләр. Гур’ан заһид инсаны белә танытдырыр: Заһид о кәсдир ки, дүнја малы әлиндән чыханда тәәссүф етмәсин вә әлинә дүнја малы ҝәләндә фәрәһләнмәсин. («Һәдид» 23).\nЗаһид инсаны онун руһијјәси вә һәјатындан јахшыҹа танымаг олар. Елә бир шеј јохдур ки, ону ҝизләтмәј олсун. дүнјаја бағланмадан Аллаһдан һалал рузи истәјиб чалышан адам дүнја малыны әлдә етмәк үчүн ҝеҹә вә ҝүндүз билмәјән инсандан тамам фәргләнир. Инсан вүҹудунун јөнүмләри чох вахт ујғун ҝәлмир. Ибадәт вә зөһд јарананда инсан сијаси вә иҹтимаи галмагаллардан узаг дајаныр. Диҝәр тәрәфдән сијасәт мејданы өзү дә тәбии шәкилдә тәгвадан узаглашыр. Зөһд вә сијасәти бир араја ҝәтирмәк һәр инсанын һүнәри дејил. Һәзрәт Пејғәмбәр (с) бунларын арасында үлфәт јаратды. Белә ки, ибадәт меһрабында да онун мәгамына абидләр, дөјүш вә сијасәт мејданында гәһрәманлар һејран галдылар. Чәтинликләр заманы онун мөһкәмлијиндән дөзүмлүлүк, гүдрәтли вахты онун сәхвәтиндән әфв вә бағышлама хәҹаләт чәкир.\nҺәзрәт Пејғәмбәр (с) сијасәт дөјүш мејданында ән заһид инсан иди. Садә јашар, тәм-тәрагдан узаг оларды. Онун еви барәсиндә нәгл олунуб: «Пејғәмбәр (с) елә бир анда дүнјадан көчдү ки, һәсири-һәсир үстүндән салмышды» («Бәһар» 16-ҹы ҹилд). Онун јемәји барәдә нәгл олунуб: «Буғда чөрәји јемәди, арпа чөрәјиндәнсә дојунҹа мејл етмәди». «Дүнјадан көчәнә гәдәр сүфрәсиндә арпа чөрәји олду». («Бәһар» 16-ҹы ҹилд). Онун евинин дөшәнәҹәји һаггында нәгл олунуб: «әба һәзрәтин халчасы иди!». Һәзрәт бүтүн вүҹуду илә дүнјадан үз дөндәрдијини ҝөстәрди. «Нәһҹүл-бәлағәдә» јазылыр: «Дүнјаны кичик вә һәсир санды, бүтүн вүҹуду илә ондан үз дөндәрди. Дүнјанын адыны өз варлыг сәһнәсиндән силди».\nЗөһд вә дүнјаја е’тинасызлыг инсани фәзиләтләрин мәншәидир. Заһид инсан зүлм вә тәҹавүздән, Аллаһ гаршысында үсјан етмәкдән узагдыр. Зөһд вә дүнјаја е’тинасызлыг инсаны мүхтәлиф бәлалардан, тәкәббүрдән, мәгамәтпәрәстликдән вә диҝәр пис сифәтләрдән паклајыр. Пејғәмбәр мүсәлманларын бүтүн ишләринә рәһбәр олдуғу заман ән заһид бир инсандыр. Бүтүн шиәләр онун әлиндәдир вә истәдији шәкилдә истифадә едә биләр. Онун зөһдү һамы үчүн, хүсуси илә мүсәлман рәһбәрләр үчүн бир өрнәкдир. Пејғәмбәрләрин заһиданә һәјаты бәшәријјәт үчүн нүмунәви өлчүләрдир. Бу өлчү пејғәмбәрдә елә бир шәраитдә зүһур едир ки, бүтүн имканлар онун ихтијарындадыр. Белә бир анда бујурур: «Мән өз рисаләтим мүгавилиндә һеч нә истәмирәм» («Шура» 23). Рәһбәрлик шәраитиндә өз заһиданә һәјаты илә зәиф инсанлар арасында јашајыр. Бу онун халг арасында севилмәсинин рәмзидир. Бу хүсусијјәт мүвәффәгијјәт рәмзи олуб, башгаларына тә’сир едир. Пејғәмбәрләрин бу сајаг һәјаты халгын дилиндә ҝәзир. Бу ишдә халг өзү һакимдир. Чүнки бу заһидлијә өзләри шаһиддирләр вә пејғәмбәрләрдән дин, һәјат дәрси алырлар.\nЈухарыда дејиләнләр пејғәмбәрләр вә онларын варисләринә аиддир. Руһаниләр исә пејғәмбәр вә варисләрин ҹанишинидирләр. «Дин алимләри пејғәмбәр ҹанишинидирләр». («Үсуле-кафи» 1-ҹи ҹилд). Руһанијјәт даим үмуми имканлара малик олмушлар. Бүтүн дөврләрдән бу имкан олса да ондан дүзҝүн истифадә едилмәмишдир. Руһанијјәт өзү дә кичик фајдаларла кифајәтләнмишдир. Амма онлар лајигли пејғәмбәр варисләри кими халгы ҹәзб етмиш, халг да онлары севмишдир. Халг онларын диндарлығындан илаһам алмыш, онларын дүзлүјүнә инанмыш, онларын садә һәјат тәрзинә шаһид олмушлар. Лакин бир дәстә гәрбпәрәст бу заһиданә һәјаты онлара чох ҝөрмүшләр вә өз зәһәрли дишләрини онларын садә сүфрәсинә санҹмышлар. Онларын һаггында бөһтанлар демиш, онлары дин, дүзлүк алвериндә тәгсирләндирмишләр.\nБу сөзләр тәзә сөз дејил. Кечмишләрдә нәфс вә ја авамлыг үзүндән руһаниләр гынанмышлар. Зијалылыгдан данышмыш, өзләрини мәдәнијјәт вә сијасәт јарадыҹысы билмишләр. Һансы ки, бу инсанлар өз ҝөзәл вә ити гәләмләри илә әслиндә илаһи не’мәтләрә нашүкүрлүк едирдиләр. Ахы руһаниләр Аллаһын әманәтини горумушлар. Онларын арасында нөгсанлар олса да бу нөгсанлары достҹасына тәнгид едиб арадан галдырмаг лазымдыр. Аҹы сөз вә дилдән исә һеч бир нәтиҹә ҝөзләмәк олмаз.\nИнсанда тәбии ҹәһәтдән камилликләри өзүнә аид етмәк истәјир вар. Чох вахт исә инсан тамам пуч шејләри камиллик кими баша дүшүр. Өзүндә бир камал ҝөрәндә һејвани тәкәббүр мејдан сулајыр: Мәним малым, мәним вәзифәм, мәним евим, мәним машыным, мәним елмим, мәним телефонум, мәним.....Чүнки бу инсан өзүнү бүтүн ишләрин башында ҝөрүр. Бу сајаг мәнәм-мәнәмлик руһијјәси бүтүн инсанларын дахилиндә ҝизли шәкилдә вар.\nГур’ан бу руһијјәни тәһлил едир: Муса (ә)-ын дөврүндә өз бөјүк вар-дөвләтиндән севинән танынмыш варлы Гарун дејирди ки, мән бу вар-дөвләти өз елмимлә газанмышам. («Гәсәс» 78). Бел бир руһијјә Аллаһа иман ҝәтирмәмиш инсанлара аиддир. Онлар Аллаһы камилликләрин мән’шәси билмирләр. Данышаркән даим «мән» вә «биз» дејирләр. Аллаһы бүтүн не’мәтләрин саһиби билән инсан башгаларынын јанында өзүнү садә вә тәвазөкар апарыр. «Мән» сөзүнү дилинә ҝәтирмир, өз үстүнлүкләрини ҝөзә чәкмир, өзүнү башгаларындан үстүн тутмур.\nПејғәмбәр (с) тәвазө вә садәлик нүмунәсидир. Чүнки о илаһи камилликләрин ифадәсидир вә бүтүн инсани дәфәрләр онун шәхсијјәтиндә тәҹәссүм олунмушдур. «Өз тәвазө ганадыны даим јахынларынын ајағы алтына ат» («Шүәра» 215). О, өзүнү башгаларындан јухары билмирди, һансы ки, ән үстүн инсан иди. Бүтүн тәбәгәдән олан Аллаһ бәндәләри илә тәвазө илә кечинәрди. Аллаһ гаршысында да садәлији Аллаһын разылығы үчүн иди. «Аллаһын разылығы үчүн гуллар кими тәмтәрагсыз отурар вә јемәк јејәрди». «Алчагда әјләшәр вә орадада јатарды» («Бәһар» 16-ҹы ҹилд). «Онун үчүн һазырлашмыш отураҹаг вә јатаға ејб тутмазды. Нә дөшәсәјдиләр, онун үзәриндә јатарды. Әҝәр бир шеј дөшәнмәсәјди дә торпаг үстүнда јатарды» («Бәһар» 16-ҹы ҹилд). «Тәкјәләнмиш һалда јемәк јемәзди». «Либасыны вә ајаггабысыны өзү тә’мир едәр, ев ишләринә көмәклик ҝөстәрәрди». «Јәһәрсиз улаға минәр, тәркинә дә адам миндирәрди» («Бәһар» 16-ҹы ҹилд). Јолдан кечәнләрә, һәтта ушаглара салам вермәк адәти иди. Салам вермәкдә кимсә ону габаглаја билмәзди. «Гуру јердә гулларла јемәк јемәк, әли илә гојун сағмаг, бәрк памбыг парчадан либас ҝејмәк, ушаглара салам вермәк онун гајдасы иди». («Бәһар» 16-ҹы ҹилд).\nБу нүмунәви характер фәрди вә иҹтимаи бәлаларын әлаҹыдыр. Мәҝәр бизим әксәримиздә белә ејбләр јохдурму?! Мүәјјән иҹтимаи мөвгејә малик олан бир чохлары ујғун ишләри өзләри үчүн ејб билмирми?! Чохумуз өзүмүздән мадди бахымдан ашағыда дајананларла үнсијјәтдән сыхылмырмы?! Бүтүн бунлар һејвани һиссләрә әјилмәк дејилми?! Пејғәмбәр (с) кими јер үзүнүн камил бир инсаны мүхтәлиф сәвијјәли инсанларла садәдир. Заһирдән хош тә’сир бағышламајан бу үнсијјәтләр сәбәбиндән халг күтләләри онун әтрафына јығышыр. Бу һәр заман, һамыја нүмунә оласы сәҹијјәләрдир вә һамыны да өзүнә ҹәлб едир.


Q=10	C=2	SS=0	LS=8	PS=0	DC=0	LC=0	SD=0	BS=1	G0=46	G1=37	G2=20	DLID=az_RU	BODY=Nur-az.com - Бајрам Макјажлы телеканализасијанын, телеканализасија да Илһам Әлијевин симасыдыр\nБајрам Макјажлы телеканализасијанын, телеканализасија да Илһам Әлијевин симасыдыр\nМакјажлы, нурсуз бу ушаг бир кило рәнҝ үзүнә вурараг, сачларыны һејванлара консерт верән һансыса сәвијјәсиз мүғәнни кими дүзәлдиб ефирә чыхыр\nБир нечә мүддәтдир бәзи апарыҹылар, шоу әһли, верилиш дүзүб-гошанлар Бајрам Нурлу кими танынан, әслиндә исә сифәтиндә нурдан әсәр-әламәт олмајан, әксинә Бајрам Макјажлы кими чағырылмасы доғру олан бир нәфәри реклам едирләр. Мәлум олур ки, мәлум мәгсәдләрдән өтрү адама спонсорлуг едәнәр тапылыр. Бу ҹүр адамларын әслиндә бизләр тәрәфиндән арашдырылмасы налајиг оларды, садәҹә фәсады үзә чыхарыб тәнгид етмәклә ҹәмијјәтә хејир вермәк мәгсәди ҝүдүрүк. Бәлкә һәја едиб өз абырсызлыгларыны бир гәдәр азалтдылар. Ону да дејим ки, беләләри һагда һеч дә арашдырма апармырыг, беш-он дәгигәмизи сәрф етмәјимиз кифајәт едир ки, адамы таныјаг. Беш–он дәгигә вахт сәрф етмәклә ајдын олду ки, ајлардыр реклам олунан Бајрам Макјажлыны ики дәстә габаға вермәкдә мараглыдыр. Биринҹиси она спонсорлуг едәнләрдир. Адам нә мүғәннидир, нә дә инҹәсәнәт адамы. Затән октјор, кинорежиссор олсајды диҝәр сәнәт адамлары кими о да аҹындан өләрди. Садәҹә бир нечә ил әввәл АНС телеканалында фалчы, екстрасенс адыјла ҝөрүнүб. Инди исә онун бу гәдәр спонсорла тәмин едилмәси, ҹамааты "елә едәрәм, белә едәрәм" демәклә һәдәләмәси ону ҝөстәрир ки, биләрәкдән халгын мәнәвијјатыны, хүсусән ҝәнҹлијини (нәзәрә алын ки, Бајрам Макјажлынын һеч 25 јашы јохдур) позмаг истәјән гүввәләр түркләр демишкән "пијасаја јени сима(сыз) тәгдим едибләр." Јәни ҝүндәми Бајрам Макјажлыјла мәшғул етмәјә башлајыблар. Ону биләрәкдән ефирдә һәјасыз арвадлар кими чығырдан шоу әһли, апарыҹылар өз верилишләринә галмагал үстүндән аудиторија газанырларса, ону габаға верән сијаси ојунбазлар да ону тәнгид етмәклә ефирдән јығышдырмаг истәјәнләрә демәк истәјирләр ки, чашма, јохса елә Бајрам демишкән лазымлы јерләрдә ҝөрүшә биләрик. Јохса өлкәдә минләрлә илаһијјатчы олдуғу һалда, һеч биринин ефирдә верилиш апармаг, дини сөһбәтләр етмәк һаггы олмадығы һалда (дөвләт бу имкандан онлары мәһрум етдији һалда) Бајрам Нурсуз ефирдә нә гәләт едир? Икинҹи мараглы инсанлар исә шоу әһли, апарыҹылардыр. Бајрам кими инсанлары өз верилишләринә, телеканализасијаларына чағырыр, ијләндирир, онсуз да чохдандыр ки, ијләнмиш, үфунәт ији верән, телеканализасија адыны алан ефирләрини икигат ијләндирмәјә чалышырлар. Әслиндә она тамаша едән инсанлар нифрәт едир, видеоларын, хәбәрләрин алтында намуслу, виҹданлы инсанлар Бајрамы да онун һимајәдарларыны да данлајыр, онда киши сифәти ҝөрмүрләр. Амма верилиши охуҹу күтләси газансын дејә Елҝиз, Толик кими налајиг адамлар ону верилишә чағырыр, үзүр истәјирик ифадәјә ҝөрә - банладыр, ҹамааты һәдәләтдирир, бир сөзлә рејтинг газанырлар. Әлбәттә ки, Бајрам Макјажлынын да мүвәггәти бир дөврү вар. Онун да улдузу ондан габагкы бајрамлар кими бу ҝүн сабаһ сөнәҹәк.Â\nСырф Бајрам Макјажлынын тимсалында бир мәсәлә олдугҹа нараһат едиҹидир. Демәли, балаҹа арашдырмадан сонра мәлум олду ки, адам илк дәфә АНС-ә Елҝизин фалчыларла бағлы ола верилишә дәвәт едилиб. Ора илк дәфә ҝәлән Бајрам да һамынын да шаһиди олдуғу, Елҝизин дә дедији кими орта мәктәбдә охујурду. Даһа доғрусу охумурду. Елҝиз дејирди ки, бу адам дәрсә ҝетмир, орада әјләшән иштиракчылар да она мәктәбә ҝетмәји төвсијә едирдиләр. Бајрам онда чох балаҹа иди, өзүнә бөјүк фалчы кими ҝәлирди. верилишдә һеч бир гәләт (фал вә с.) едә билмәмәси бир јана, өзүнү ахмаг кими апарыб ҝиҹ-ҝиҹ һәрәкәтләр дә едирди ки, диггәти өзүнә чәксин. Амма елә ахмаг кими дә јаддашларда галды. Амма инсафән дејәк ки, о вахтлар балаҹа олдуғу, бу гәдәр п..-пүсүр батмадығы үчүн үзүндә балаҹа да олса нур вар иди. Инди исә һәмин сифәти Бүләнт Әрсојун сифәтиндән фәргләнмир. Макјажлы, нурсуз бу ушаг бир кило рәнҝ үзүнә вурараг, сачларыны һејванлара консерт верән һансыса сәвијјәсиз мүғәнниÂ кими дүзәлдиб ефирә чыхыр, јутубда данышыр. Бир сөзлә она итин сөзүнү јазырлар, ешшәјә охшајан дејән кими, арвада охшадан кими, позғун кими гәлмә верән ким...\nБүтүн бунлары нәзәрә алараг һәјәҹан тәбили чалмаг лазымдыр әслиндә. Чүнки о заманлар Елҝизин верилишинә дәвәт едилән, орта мәктәбә охумаға ҝетмәјән бу ушаг (артыг күчә ушағы) һагда тәдбир ҝөрүлмәди. Тез бир заманда матышкаја, позғуна охшар бир ҝөркәмә салынды. Бу, бизим әввәла шоу-бизнесин, телеканализасијаларымызын, онларын спонсорларынын ҝүнаһыдыр. Бајрам Нурсуз бу дәгигә телеканализасијаларын симасыдыр. Онун тимсалында ҝәнҹлијимизи бу ҹүр бөјүдүрләр. Демәк истәјирләр ки, Апрел дөјүшләриндә шәһид олан әсҝәрләрә клип чәкмәк, Мүбариз Ибраһимову јад етмәк әвәзинә Бајрам кими һәјасыз инсанлара бахын. Истәјирләр ки, беләликлә дә ҝәнҹләрин бејни позулсун. Һалбуки Бајрам Нурсуз ҝәнҹдир, һәрби хидмәтә ҝетмәк һәддиндә олдуғу һалда хидмәтдән дә јајыныб. Демәли бизим балаларымыза Апрел дөјүшләриндә шәһид олан әсҝәрләр кими әсҝәрлијә ҝетмәк дејил, онларын атылан дырнағы олмајан Бајрам кими хараб ҝәнҹләрә бахыб онларын тајы олмаг ашыланыр.Â\nТелеканализасијаларымыз да Илһам Әлијевин симасыдыр. Бәли, мәһз Илһам Әлијеви гынамаг лазымдыр. Һалбуки Илһам Әлијевин өзү өз оғлунун Бајрамын ҝүнүнә галмасыны һеч заман арзу етмәз. Бу ҝүн сабаһ Бајрамдан да өз режими, өвлады үчүн тәрифләр истәјәҹәк. Әкс һалда Бајрамын олмајан нурундан телеканализасијаларда әсәр әламәт галмајаҹаг. Нијә телеканализасијалар Илһам Әлијевин симасыдыр. Чүнки өзүнә һөрмәт гојан бир лидер бу ҹүр һалларда, Бајрам кимиләр илк дәф ефирә чыханда һәрби хидмәтдән јајынанда, мәктәбә ҝетмәјәндә тәдбир ҝөрмәли, онун гулағындан тутуб сәнҝәрләрин биринә атмалы иди. Бу ҝүн Бајрам Нурсуздан Бүләнт Әрсој сифәти, һејванлара консерт верән мүғәннинин башы дүзәлдилирсә, ҝәнҹләримиз сабаһ бајрамлашдырылырса Мүбаризләр тапдаланырса, Апрел шәһидләринин руһуна һөрмәтсизлик едирлирсә бүтүн бунлардан биринҹи дәрәҹәдә Илһам Әлијев ҝүнаһкардыр.


Q=19	C=9	SS=4	LS=9	PS=4	DC=0	LC=0	SD=0	BS=0	G0=12	G1=11	G2=9	DLID=az_RU	BODY=Мүнасибәтләрлә бағлы мәсләһәт\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Таити Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал болгар газах гуҹарат гырғыз еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Ајакучо) кечуа (Куско) кикујју кинјаруанда кирунди кореја коса лингала лози лувале луганда малагаси малајалам маратһ маҹар оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тигре ток-писин тсонга тумбука түрк урду фин франсыз хорват чех чибемба читонга чичева шона јапон јоруба јунан ҝүрҹү һилигајнон һинд әрәб\nДҮНЈАДАН ХӘБӘРЛӘР | МҮНАСИБӘТЛӘР\nМүнасибәтләрлә бағлы мәсләһәт лазым олсајды, нә едәрдиниз? Дәрһал Мүгәддәс Китаба үз тутардыныз, јохса әлиниз һәр шејдән үзүләндән сонра әлаҹсыз галыб Мүгәддәс Китаба мүраҹиәт едәрдиниз? Ҝәлин ҝөрәк орадакы гәдим һикмәт мүасир арашдырмаларла неҹә узлашыр.\n2014-ҹү илдә кечирилән сорғуја әсасән, 18—25 јашларында олан ҝәнҹләрин 61 фаизи дүшүнүр ки, никаһдан габаг ҹинси јахынлыг «Һиндистанда артыг нормал гаршыланыр». Мумбај әсилли бир һәким «Һиндистан тајмс» гәзетиндә өз фикрини белә ачыглајыб: «Ҝәнҹләр мүнасибәтләрә башлајанда буну евләнмәк нијјәти илә етмирләр. Буна ҝөрә дә истәр бир ҝеҹәлик, истәр тәсадүфи мүнасибәт олсун, истәрсә дә бир јердә јашамаг, фәрги јохдур, бурада мәсулијјәтдән сөһбәт ҝедә билмәз».\nДҮШҮНҮН: Ҹинси јолла өтүрүлән хәстәликләр вә емосионал јаралар даһа чох никаһдан өнҹә гурулан ҹинси мүнасибәтләр уҹбатындан јараныр, јохса никаһдан сонра? (1 Коринфлиләрә 6:18).\nАилә үзвләри илә тез-тез мүбаһисәләри олан инсанларын орта јашда өлмәк риски ики гат артыр. Копенһаҝен Университетиндә тәдгигатчылар тәхминән 11 ил әрзиндә 10 000-ә јахын ортајашлы инсанлары мүшаһидә етдикдән сонра ашкар етдиләр ки, јахынлары илә тез-тез мүбаһисә едән иштиракчыларын вахтындан тез өлмәк риски надир һалларда мүбаһисә едән иштиракчылардан даһа чох олур. Арашдырма апаран мүәллифин сөзләринә ҝөрә, гајғыларын өһдәсиндән ҝәлмәк, үзәринә дүшән мәсулијјәтләри иҹра етмәк, һабелә мүнагишәләри јолуна гојмаг «вахтындан әввәл өлүм рискини азалдан ваҹиб амилләрдир».\nМҮГӘДДӘС КИТАБДА ДЕЈИЛИР: «Чох билән аз данышар, ағыллы адам тәмкинини позмаз» (Мәсәлләр 17:27).\nЛуизианада јени аилә гуран 564 әр-арвад арасында апарылан сон арашдырмалара әсасән, «дөврү ҹүтлүкләр»ин, јәни ҝөрүшән мүддәтдә ајрылыб јенидән бирләшән ҹүтлүкләрин евлиликләринин илк беш или әрзиндә ајрылмаг еһтималы даһа чох олур. Белә ҹүтлүкләр даһа чох мүбаһисә едир вә никаһларындан артыг мәмнунлуг дујмурлар.\nМҮГӘДДӘС КИТАБДА ДЕЈИЛИР: «Аллаһын бир бојундуругда бирләшдирдијини гој һеч кәс ајырмасын» (Мәтта 19:6).\nМәтн Електрон нәшрләри јүкләмәк үчүн параметрләр ОЈАНЫН! Мүгәддәс Китабын башга китаблардан фәрги нәдир?\nОЈАНЫН! Мүгәддәс Китабын башга китаблардан фәрги нәдир?


Q=7	C=1	SS=0	LS=1	PS=3	DC=0	LC=0	SD=0	BS=1	G0=55	G1=32	G2=12	DLID=az_RU	BODY=Һакимләр 16 | Онлајн Мүгәддәс Китаб | Јени дүнја тәрҹүмәси\nШимшон Гәззәдә (1—3)\nШимшон вә Дилалә (4—22)\nШимшонун интигамы вә өлүмү (23—31)\n16 Бир ҝүн Шимшон Гәззәјә ҝетди. Орада бир фаһишә ҝөрүб онун евинә ҝирди. 2 Гәззәлиләрә хәбәр чатды ки, Шимшон бурададыр. Онлар мүһасирә гуруб бүтүн ҝеҹәни шәһәр дарвазасында онун үчүн пусгуда дурдулар. «Дан јери сөкүләндә ону өлдүрәрик» дејиб бүтүн ҝеҹәни сәссиз-сәмирсиз ҝөзләдиләр. 3 Шимшон ҝеҹә јарысынаҹан јатды. Сонра дурду, шәһәр дарвазасынын гапыларындан јапышыб дарвазаны јан дирәкләр вә ҹәфтә гарышыг чыхартды, чијнинә гојуб Һәбруна бахан дағын башына апарды. 4 Бир мүддәт сонра Шимшон Сорег вадисиндә јашајан Дилалә адлы бир гыза ашиг олду.+ 5 Филишт һакимләри гызын јанына ҝәлиб дедиләр: «Шимшонун гылығына ҝир, өјрән ҝөр онда бу ҝүҹ һарадандыр.+ Биз ону неҹә үстәләјә биләрик, нә илә сарыјыб тута биләрик. Бунун мүгабилиндә һәрәмиз сәнә 1100 ҝүмүш верәҹәјик». 6 Дилалә Шимшона деди: «Сәндәки бу бөјүк ҝүҹ һарадандыр? Сәни нә илә сарыјыб тутмаг олар?» 7 Шимшон она деди: «Мәни каман јајы дүзәлдилән једди тәзә, јаш иплә сарысалар, ҝүҹдән дүшүб ади адам кими оларам». 8 Филишт һакимләри каман јајы дүзәлдилән једди тәзә, јаш ип ҝәтирдиләр. Гыз онларла Шимшону сарыды. 9 Онлар ичәри отагда пусгуда дурмушдулар. Гыз Шимшону һајлады: «Шимшон, филиштлиләр үстүнә ҝәлир!» Шимшон голларындакы ипләри алов гарсамыш кәтан саптәк асанлыгла гырды.+ Онун ҝүҹүнүн сирри билинмәди. 10 Дилалә Шимшона деди: «Сән мәни алдатдын, јалан сөјләдин. Нә олар, де, сәни нә илә сарымаг олар?» 11 Шимшон гыза деди: «Әҝәр мәни һеч вахт ишләнмәмиш, тәзә кәндирлә сарысалар, ҝүҹдән дүшүб ади адам кими оларам». 12 Дилалә тәзә кәндир ҝөтүрүб ону сарыды, сонра чағырды: «Филиштлиләр үстүнә ҝәлир, Шимшон!» (Ичәри отагда адамлар пусгуда дурмушду.) Шимшон голларындакы кәндири саптәк гырды.+ 13 Дилалә јенә Шимшона деди: «Сән елә һеј мәни алдадырсан, мәнә дүзүнү демирсән.+ Де, сәни нә илә сарымаг олар?» Шимшон она деди: «Једди һөрүјүмү тохуҹу дәзҝаһынын әриш ипи илә һөрсән, ҝүҹүмү итирәрәм». 14 Гыз онун һөрүкләрини тохуҹу дәзҝаһынын дарағы илә јығыб гышгырды: «Шимшон, филиштлиләр үстүнә ҝәлир!» Шимшон јухудан дуруб дарағы вә әриш ипини сачындан ачды. 15 Гыз Шимшона деди: «Үрәјини мәнә ачмаја-ачмаја неҹә дејә биләрсән ки, мәни севирсән?+ Үчүнҹү дәфәдир ки, мәнә јалан данышырсан, ҝүҹүнүн һарадан олдуғуну мәнә демирсән».+ 16 О, һәр ҝүн о гәдәр зыр-зыр едиб онун баш-бејнини апарды ки, ахырда Шимшонун ҹаны боғазына јығылды+ 17 вә сиррини она ачды: «Мән анаданҝәлмә Аллаһын нәзирисијәм. Индијә гәдәр башыма үлҝүҹ дәјмәјиб.+ Әҝәр сачларымы гырхсалар, гүввәми итирәрәм, ҝүҹдән дүшүб ади адам кими оларам». 18 Дилалә ҝөрәндә ки, Шимшон үрәјини она ачды, дәрһал Филишт һакимләрини чағыртдырыб+ деди: «Ҝәлин, бу дәфә о, үрәјини мәнә ачды». Филишт һакимләри пулу ҝөтүрүб онун јанына ҝәлдиләр. 19 Гыз Шимшону дизинин үстүндә јатыртды, сонра адамыны чағырыб онун једди һөрүјүнү кәсдирди. Бундан сонра гыз Шимшона үстүн ҝәлмәјә башлады, чүнки о, ҝет-ҝедә ҝүҹүнү итирирди. 20 Гыз: «Филиштлиләр үстүнә ҝәлир, Шимшон!» — дејә ону сәсләди. Шимшон јухудан ојаныб: «Јенә әввәлкитәк сычрајыб чыхарам!»+ — дејә фикирләшди. Амма о билмирди ки, Јеһова артыг ону тәрк едиб. 21 Филиштлиләр ону тутуб ҝөзләрини чыхартдылар, Гәззәјә ҝәтирдиләр вә мис гандалларла гандалладылар. Шимшон зинданда дәјирман дашы һәрләдирди. 22 Онун гырхылмыш сачы исә узанырды.+ 23 Филишт һакимләри аллаһлары Дагона+ гурбанлар кәсиб бајрам етмәк үчүн бир јерә топлашдылар. Онлар дејирдиләр: «Аллаһымыз дүшмәнимизи, Шимшону бизә тәслим етди!» 24 Ҹамаат ону ҝөрәндә өзләринин аллаһыны мәдһ едиб деди: «Аллаһымыз өлкәмизи талан едән,+ бизи гырыб-чатан дүшмәнимизи бизә тәслим етди».+ 25 Һамынын кефи көк иди. Онлар дедиләр: «Шимшону ҝәтирин бизи әјләндирсин». Шимшону зиндандан чыхарыб ҝәтирдиләр. Ону сүтунларын арасында дајандырдылар. 26 Шимшон онун әлиндән тутан ушаға деди: «Гој еви сахлајан сүтунлара тохунум, онлара сөјкәним». 27 Ев кишиләрлә, гадынларла долу иди. Бүтүн Филишт һакимләри ора топлашмышды. Дамдан үч минә јахын адам Шимшона тамаша едиб әјләнирди. 28 Шимшон+ Јеһоваја јалварыб деди: «Еј Күлли-Ихтијар Јеһова, мәни јадына сал. Пәрвәрдиҝара, мәнә анҹаг бу дәфәлик гүввәт вер,+ гој филиштлиләрдән һеч олмаса бир ҝөзүмүн һејфини чыхым».+ 29 Сонра Шимшон әлләрини еви сахлајан ики орта сүтуна дирәди, сағ әлини биринә, сол әлини о биринә сөјкәди. 30 Шимшон: «Гој мән дә филиштлиләрлә бир јердә өлүм!» — дејиб вар ҝүҹү илә сүтунлары итәләди. Ев орада олан һакимләрин вә ҹамаатын үстүнә учду.+ Беләликлә, Шимшон өләндә сағлығында өлдүрдүјүндән даһа чох адам мәһв етди.+ 31 Шимшонун гардашлары вә атасынын бүтүн ев әһли ҝәлиб онун мејитини апарды. Ону ҝәтириб Сораһла+ Әштул арасында, атасы Мәнуһун+ гәбриндә дәфн етдиләр. Шимшон Исраилдә ијирми ил һакимлик етди.+


Q=4	C=2	SS=2	LS=1	PS=0	DC=0	LC=0	SD=0	BS=2	G0=114	G1=85	G2=39	DLID=az_RU	BODY=Биографија: «Һәм әлверишли, һәм дә чәтин вахтда» Јеһова бизә јар олду | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Самоа Сејшел креолу Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара ајмара бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни ермәни (гәрб) естон ефик ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кореја латыш лози лувале луганда лунда малагаси малај малајалам маратһ мајја маҹар михе монгол оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан серб серб (латын) сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чуваш шона јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Һәм әлверишли, һәм дә чәтин вахтда» Јеһова бизә јар олду\nНәгл етди Трофим Нсомба\nМӘН 1930-ҹу илин март ајында Малавинин Лилонгве шәһәри јахынлығындакы Намкумба кәндиндә дүнјаја ҝөз ачмышам. Һәмин вахт аиләм, гоһум-әгрәбам Јеһова Аллаһа сәдагәтлә хидмәт едирдиләр. 1942-ҹи илдә һәјатымы Аллаһа һәср едиб ҝөзәл чајларымыздан бириндә вәфтиз олундум. Мән 70 илдән чохдур ки, һәвари Булусун Тимутијә јаздығы кими, Аллаһын сөзүнү тәблиғ етмәјә, бу иши јубанмадан, һәм әлверишли, һәм дә чәтин вахтда ҝөрмәјә чалышырам (2 Тим. 4:2).\n1948-ҹи илин әввәлләриндә Нејтан Норрун вә Милтон Һеншелин Малавијә илк ҝәлиши мәним Јеһова Аллаһа даһа чох хидмәт етмәк арзуму аловландырды. Јеһованын Шаһидләринин Бруклиндәки (Нју–Јорк) мәркәзи идарәсиндән ҝәлән бу гардашларын руһландырыҹы сөзләрини хош һиссләрлә хатырлајырам. Палчыглы јердә дуран тәхминән 6000 адам Норр гардашын «Бүтүн халгларын әбәди Һакими» адлы руһландырыҹы мәрузәсинә диггәтлә гулаг асырды.\nСонралар мән мәсиһи аиләсиндә бөјүмүш Лидаси адлы ҝөзәл баҹы илә таныш олдум. Өјрәндим ки, онун да мәгсәди Јеһоваја даһа чох хидмәт етмәкдир. 1950-ҹи илдә евләндик. 1953-ҹү илдә бизим артыг ики ушағымыз вар иди. Үзәримиздә ушаг бөјүтмәк мәсулијјәти олса да, биз гәрара ҝәлдик ки, мән даими өнҹүл кими хидмәт едим. Ики илдән сонра хүсуси өнҹүл тәјин едилдим.\nҮстүндән чох кечмәмиш мәнә јығынҹаглара рајон нәзарәтчиси кими баш чәкмәк тапшырылды. Лидасинин көмәјилә мән бу хидмәтдә ола-ола аиләмин һәм мадди, һәм дә руһани ҹәһәтдән гејдинә гала билирдим *. Анҹаг биз истәјирдик ки, һәр икимиз Јеһоваја даһа чох хидмәт едәк. Ишләримизи јахшы планлашдырмағын, еләҹә дә ушагларымызын көмәји сајәсиндә Лидаси 1960-ҹы илдә өнҹүл хидмәтинә башлады.\nКонгресләр бизи гаршыдакы тәгибләрә һазырлады\nҺәмин әлверишли вахтда мүхтәлиф јығынҹаглардакы баҹы-гардашлара ҹанла-башла хидмәт едирдик. Биз ҹәнубдакы мәнзәрәли Муланје дағынын әтәкләриндән тутмуш өлкәнин демәк олар ки, бүтүн шәрг һиссәси бојунҹа узанан Малави ҝөлүнүн саһилләринәдәк әразидә хидмәт едирдик. Хидмәт етдијимиз рајонларда јығынҹагларын вә тәблиғчиләрин сајы дурмадан артырды.\n1962-ҹи илдә «Ҹәсур хидмәтчиләр» адлы вилајәт конгреси кечирилди. Кечмишә баханда адам баша дүшүр ки, бу кими руһани зијафәтләр, санки, Малавидә јашајан бизләри гаршыдакы чәтин вахтлара һазырлајырды. Нөвбәти ил Милтон Һеншел гардаш јенидән Малавијә ҝәлди. Һәмин вахт Блантајр шәһәриндән кәнарда кечирилән хүсуси конгресдә тәхминән 10 000 адам иштирак етмишди. О руһландырыҹы конгрес бизләри гаршыдакы сынаглара синә ҝәрмәк үчүн мөһкәмләндирди.\nЧӘТИН ВАХТЛАР БАШЛАЈЫР\nФәалијјәтимиз гадаған едилмишди, һөкумәт филиалын мүлкүнү мүсадирә етмишди\nЈеһованын Шаһидләри сијаси һәрәкатларда иштирак етмәдикләри үчүн 1964-ҹү илдә шиддәтли сынагларла үзләшдиләр. Амансыз тәгибләр нәтиҹәсиндә јүздән чох Падшаһлыг залы вә миндән чох Шаһидин еви дармадағын едилди. Лакин Малави һөкумәти 1967-ҹи илдә Јеһованын Шаһидләринин фәалијјәтини гадаған едәнәдәк биз сәјјар хидмәти давам етдирдик. Филиалын Блантајрдакы мүлкү мүсадирә олунду, хүсуси тәјинатлы мүждәчиләр өлкәдән говулду, мән вә Лидаси дә дахил олмагла, бир чох јерли Шаһидләр һәбсханаја атылды. Азад едилдикдән сонра биз сәјјар хидмәти еһтијатла давам етдирдик.\n1972-ҹи илин октјабрында Малави Ҝәнҹләр Лигасы адлы силаһлы груплашманын тәхминән јүз үзвү бизим евимизә һүҹум етди. Анҹаг онлардан бири габагҹадан гачыб мәнә хәбәр вермишди ки, мәни өлдүрмәк истәјирләр. Арвадымла ушаглара јахынлыгдакы банан ағаҹлары арасында ҝизләнмәји тапшырдым, өзүм исә гачыб ири манго ағаҹына чыхдым. Орадан евимизин вә әшјаларымызын неҹә дағыдылдығына бахырдым.\nСијасәтә гарышмадыгларындан гардашларымызын евләрини јандырмышдылар\nМалавидә тәгибләр ҝүҹләнәндә минләрлә Шаһид өлкәдән гачды. Бизим аиләмиз 1974-ҹү илин ијун ајынадәк Мозамбикин гәрбиндәки гачгын дүшәрҝәсиндә галды. Һәмин вахт Лидаси илә мәндән Мозамбикин Малави сәрһәдинә јахын јерләшән Домва шәһәриндә хүсуси өнҹүл кими хидмәт етмәји хаһиш етдиләр. Мозамбик 1975-ҹи илдә Португалијадан ајрылыб мүстәгиллик әлдә едәнә гәдәр биз бу хидмәтдә олдуг. Сонра башга Шаһидләрлә бирликдә бизи Малавијә гајтардылар. Беләҹә, тәгиблә үзләшдијимиз о ҝүнләрә ҝери гајытдыг.\nМалавијә гајыдандан сонра мән пајтахт Лилонгведәки јығынҹаглара баш чәкмәјә тәјин олундум. Тәгибләрә вә чәтинликләрә бахмајараг, хидмәт етдијимиз рајонларда јығынҹагларын сајы артырды.\nЈЕҺОВА БИЗИМЛӘ ИДИ\nБир дәфә биз бир кәндә ҝәлдик. Орада сијаси иҹлас кечирилирди. Партијанын тәрәфдарларындан бәзиләри бизим Јеһованын Шаһиди олдуғумузу билди. Бизи мәҹбур етдиләр ки, Малави Ҝәнҹ Пионерләр ады илә танынан сијаси һәрәкатын үзвләри арасында отураг. Јеһоваја јалварырдыг ки, бу чыхылмаз вәзијјәтдә бизә көмәк етсин вә јол ҝөстәрсин. Иҹлас гуртаранда онлар бизи дөјмәјә башладылар. Бир јашлы гадын гача-гача ҝәлиб гышгырды: «Бурахын онлары. Бу адам мәним гардашым оғлудур. Бурахын ону ҝетсин!» Иҹласын сәдрләриндән бири: «Гојун ҝетсинләр!» — деди. Биз билмәдик гадын нијә белә етди. О, һеч биримизин гоһуму дејилди. Биз баша дүшдүк ки, Јеһова дуамызы ешитди.\n1981-ҹи илдә јенидән Малави Ҝәнҹ Пионерләрин үзвләрилә растлашдыг. Онлар бизим велосипедләримизи, јүкүмүзү, китабларымызы вә рајонун сәнәдләрини әлимиздән алдылар. Биз онларын әлиндән гачыб бир ағсаггалын евинә ҝетдик. Јенә дә Јеһоваја дуа етдик. Онларын әлиндәки сәнәдләрдә олан мәлуматлара ҝөрә нараһат идик. Ҝәнҹ Пионерләр сәнәдләри ҝөздән кечирәндә Малавинин һәр јериндән мәнә үнванланан мәктублары ҝөрүб елә билмишдиләр ки, мән дөвләт мәмурујам, она ҝөрә дә горхуја дүшүб дәрһал һәр шеји олдуғу кими јерли ағсаггаллара гајтармышдылар.\nБир дәфә исә биз гајыгла чајы кечирдик. Гајығын саһиби һәмин әразинин сијаси рәһбәри иди, она ҝөрә дә сәрнишинләрин һамысынын партија билетини јохламаг гәрарына ҝәлди. Бизә чатачатда ахтарышда олан оғруну тапды. Аләм бир-биринә дәјди, бунунла да партија билетини јохламаг јаддан чыхды. Јеһова јенә дә бизим дадымыза чатды.\nҺӘБС ВӘ МӘҺБУСЛУГ\n1984-ҹү илин февралында мән Замбија филиалына чатаҹаг һесабатлары Лилонгвејә апарырдым. Јолда полис мәни сахлајыб чантамы ахтарды вә Мүгәддәс Китаба әсасланан нәшрләри тапды. Мәни полис мәнтәгәсинә апарды вә дөјмәјә башлады. Сонра кәндирлә сарыјыб оғурлуг үстә тутулан мәһбусларын олдуғу камераја салды.\nСәһәри ҝүн полис рәиси мәни башга бир отаға чәкди вә бир әризә јазды. Әризәдә дејилирди: «Мән, Трофим Нсомба азад олмаг үчүн Јеһованын Шаһиди олмагдан имтина едирәм». Мән дәрһал: «Мән нәинки дустаг олмаға, һәтта ҹанымдан белә кечмәјә һазырам. Јеһованын Шаһиди олмагдан дөнмәрәм», — дејиб имза атмагдан имтина етдим. Полис рәиси һиддәтләниб јумруғуну масаја елә бәрк вурду ки, сәсә гоншу кабинетдән бир полис гач-гача ҝәлди. Рәис она деди: «Бу адам әгидәсиндән имтина етмир. Онда гој Јеһованын Шаһиди олдуғуна имза атсын, ону Лилонгве һәбсханасына ҝөндәрәк». Бүтүн бу вахт әрзиндә һәјат јолдашым нараһат иди. Јалныз дөрд ҝүндән сонра бир нечә гардаш мәним һарада олдуғуму она хәбәр верди.\nЛилонгведәки полис идарәсиндә мәнимлә мүлајим рәфтар етдиләр. Полис рәиси бир габ дүјүнү мәнә узадыб деди: «Бујур, је. Сән бура Аллаһын Кәламына ҝөрә дүшмүсән. О бириләр исә оғурлуг үстә». Сонра о, мәни Качере һәбсханасына ҝөндәрди вә мән беш ај орада галдым.\nҺәбсхана нәзарәтчиси мәним ҝәлишимә чох севинди. О, мәним һәбсханада «пастор» олмағымы истәјирди. О, әввәлки адамы пасторлугдан чыхарыб деди: «Мән сәнин бурада Аллаһын Кәламыны өјрәтмәјини истәмирәм, сән өз килсәндән оғурлуг етдијин үчүн бура дүшмүсән!» Беләҹә, мәнә мәһбуслар үчүн һәр һәфтә тәшкил едилән ҝөрүшләрдә Мүгәддәс Китабы өјрәтмәји тапшырдылар.\nСонралар вәзијјәт писләшди. Полис забитләри Малавидәки Шаһидләрин сајыны өјрәнмәк үчүн мәни сорғу-суала тутдулар. Мәндән истәдикләри ҹавабы алмајанда һушуму итирәнә гәдәр мәни дөјдүләр. Башга бир дәфә мәркәзи идарәмизин јерини өјрәнмәк истәдиләр. Онлара дедим: «Проблем дејил, вердијиниз бу садә суала ҹаваб верәрәм». Полисләр севинҹәк сәсими јазмаг үчүн магнитофону јандырдылар. Мән онлара Јеһованын Шаһидләринин мәркәзи идарәсинин Мүгәддәс Китабда тәсвир олундуғуну сөјләдим. Онлар мат-мәәттәл сорушдулар: «Мүгәддәс Китабын һарасында?»\nМән дејәндә ки, Әшија 43:12 ајәсиндә, онлар ајәни ачыб диггәтлә охудулар: «Сиз Мәним шаһидләримсиниз, — дејир Јеһова, — Аллаһ да Мәнәм». Онлар ајәни дүз үч дәфә охудулар. Сонра сорушдулар: «Неҹә ола биләр ки, Јеһованын Шаһидләринин мәркәзи идарәси Америкада јох, Мүгәддәс Китабда јерләшсин?» Мән ҹаваб вердим: «Америкадакы Јеһованын Шаһидләри дә бу ајәјә онларын мәркәзи идарәләрини тәсвир едән ајә кими бахырлар». Онлара истәдикләри ҹавабы вермәдијимдән мәни Лилонгведән шималда јерләшән Дзалека һәбсханасына ҝөндәрдиләр.\nЧӘТИН ВАХТЛАРДА ДУЈДУҒУМУЗ СЕВИНҸ\n1984-ҹү илин ијул ајында мән 81 Шаһидин дустаг олдуғу Дзалека һәбсханасына ҝәтирилдим. Орада 300 мәһбус бир отагда, јердә јанашы јатырды. Бир мүддәт сонра биз гардашлар һәр ҝүн ҝүндәлик ајәни арашдырмаг үчүн кичик груплара бөлүндүк. Мүзакирәни һәр ҝүн биримиз кечирирдик. Бу, бизи чох руһландырырды.\nСонра һәбсхана нәзарәтчиси бизи диҝәр мәһбуслардан ајырды. Бир дәфә ҝөзәтчи ҝизлинҹә бизә деди: «Һөкумәт сизә нифрәт етмир. Сизи ики сәбәбә ҝөрә һәбсдә сахлајыр: һөкумәт горхур ки, Ҝәнҹ Пионерләр сизи өлдүрәрләр. Һәм дә сиз һансыса мүһарибә барәдә тәблиғ едирсиниз. Һөкумәт еһтијат едир ки, бирдән һәмин мүһарибәдә әсҝәрләр гачар».\nМәһкәмәдән чыхан гардашлары апарырлар\n1984-ҹү илин октјабр ајында бизи мәһкәмәјә чыхардылар вә һәр биримизә ики ил иш кәсдиләр. Әввәлки кими бизи јенә Јеһованын Шаһиди олмајан мәһбусларла бир јерә салдылар. Анҹаг һәбсхананын нәзарәтчиси һамыја елан етди: «Јеһованын Шаһидләри сигарет чәкмирләр. Она ҝөрә дә, ҝөзәтчиләр, онлардан сигарет истәмәјин, нә дә сигаретинизи јандырмаг үчүн көз јығмаға ҝөндәрмәјин. Онлар мөмин инсанлардыр! Јеһованын Шаһидләринин һамысына ҝүндә ики дәфә јемәк верилмәлидир, чүнки онлар ҹинајәт үстүндә јох, Мүгәддәс Китаба инандыгларына ҝөрә һәбс олунублар».\nЈахшы ад газанмағымызын башга шејләрдә дә бизә хејри дәјирди. Һава гараланда вә ја јағыш јағанда мәһбуслары бајыра гојмурдулар. Амма биз үрәјимиз истәјәндә бајыра чыха билирдик. Онлар билирдиләр ки, биз һеч јана гачан дејилик. Бир дәфә биз тарлаларда ишләјәндә бизә нәзарәт едән ҝөзәтчи өзүнү пис һисс еләди, ону тибби јардым алмасы үчүн һәбсханаја ҝәтирдик. Һәбсхана нәзарәтчиләри билирдиләр ки, бизә етибар етмәк олар. Беләҹә, нүмунәви давранышымыз сајәсиндә нәзарәтчиләримизин дили илә Јеһованын ады мәдһ олунурду * (1 Бут. 2:12).\nӘЛВЕРИШЛИ ВАХТЛАР ГАЈЫДЫР\n1985-ҹи ил мајын 11-дә Дзалека һәбсханасындан азад едилдим. Бир билсәниз, аиләмә говушдуғум үчүн неҹә севинирдим. Чәтин вахтларда нөгсансызлығымызы горумагда бизә көмәк етдији үчүн Јеһоваја чох миннәтдарыг. Һәмин вахтлары хатырлајанда һәвари Булусун һиссләрини кечиририк: «Гардашлар, сизи... башымыза ҝәлән бәладан бихәбәр гојмаг истәмирик... Һәтта сағ галаҹағымыза да үмид етмирдик. Бизә елә ҝәлирди ки, өлүм һөкмү алмышыг. Анҹаг бу, она ҝөрә баш верди ки, биз өзүмүзә јох, өлүләри дирилдән Аллаһа бел бағлајаг. О, бизи өлүмдән гуртарды» (2 Кор. 1:8—10).\nНсомба гардаш вә һәјат јолдашы Лидаси Падшаһлыг залынын гаршысында, 2004-ҹү ил\nҺәрдән бизә дә елә ҝәлирди ки, бизимки бура гәдәрдир. Амма һәмишә Јеһовадан ҹәсарәт вә мүдриклик диләјир, Онун уҹа адыны һәр заман шәрәфләндирмәк үчүн бизә сәбир вермәсини истәјирдик.\nЈеһова һәм әлверишли, һәм дә чәтин вахтларда хидмәт етмәјә бизә көмәк едиб. 2000-ҹи илдә Лилонгведә иншасы баша чатан филиалы, еләҹә дә бүтүн Малавидә 1000-дән чох јени Падшаһлыг залыны ҝөрмәк бизи вәҹдә ҝәтирир. Јеһованын вердији бу һејрәтамиз руһани немәтләр Лидаси илә мәнә ширин јуху кими ҝәлир *.\n^ абз. 7 Азјашлы ушаглары олан гардашлар артыг рајон нәзарәтчиси тәјин олунмурлар.\n^ абз. 30 Малавидәки тәгибләр һагда әтрафлы мәлумат үчүн Јеһованын Шаһидләринин 1999-ҹу ил үчүн олан «Иллик мәҹмуә»синин 171—223 сәһифәләринә (рус.) бахын.\n^ абз. 34 Мәгалә чапа һазырланаркән Нсомба гардаш 83 јашында вәфат етди.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Апрел 2015\nДүшүндүјүмдән гат-гат артыг немәт алдым


Q=10	C=7	SS=2	LS=1	PS=2	DC=0	LC=0	SD=0	BS=1	G0=67	G1=41	G2=15	DLID=az_RU	BODY=1 Ишмуил 20 | Онлајн Мүгәддәс Китаб | Јени дүнја тәрҹүмәси\n1 Ишмуил 20:1—42\nЈонатанын Давуда сәдагәти (1—42)\n20 Давуд Рамадакы Најатдан гачды вә Јонатанын јанына ҝәлиб деди: «Мән нә етмишәм?+ Тәгсирим нәдир? Атана гаршы нә ҝүнаһ етмишәм ки, гәсдимә дуруб?» 2 Јонатан она деди: «Ола билмәз!+ Сән өлмәјәҹәксән. Истәр хырда иш олсун, истәрсә дә бөјүк, атам мәнә демәмиш һеч нә етмир. Буну нә үчүн мәндән ҝизләтсин? Белә шеј ола билмәз!» 3 Давуд анд ичиб деди: «Атан билир ки, сән мәним хәтрими чох истәјирсән,+ она ҝөрә дә дејир: “Гој Јонатанын бу ишдән хәбәри олмасын, јохса кәдәрләнәр”. Јеһоваја анд олсун, сәнин ҹанын үчүн, мәнимлә өлүм арасында ҹәми бир аддым вар».+ 4 Јонатан Давуда деди: «Нә истәсән, сәнин үчүн едәҹәјәм». 5 Давуд деди: «Сабаһ тәзә ај мәрасимидир.+ Мән дә падшаһла бир сүфрәдә отурмалыјам. Изин вер ҝедим, бириси ҝүн ахшама гәдәр чөлдә ҝизләним. 6 Әҝәр атан мәни сорушса, дејәрсән, Давуд јалварыб мәндән иҹазә истәди ки, өз шәһәринә, Бејтләһмә+ ҝедиб аиләси илә бирликдә иллик гурбан ҝәтирсин.+ 7 Әҝәр о: “Лап јахшы”, — десә, демәли, хата-бала бу гулундан узагдыр. Амма гәзәбләнсә, бил ки, онун мәнә гаршы пис нијјәти вар. 8 Гулуна лүтф ҝөстәр,+ чүнки Јеһованын өнүндә гулунла әһд-пејман бағламысан.+ Амма тәгсирим варса,+ онда мәни өзүн өлдүр. Гојма атанын әлинә дүшүм». 9 Јонатан Давуда деди: «Буну ағлына белә, ҝәтирмә! Билсәм ки, атамын сәнә гаршы пис нијјәти вар, сәнә демәрәм?»+ 10 Давуд Јонатандан сорушду: «Атан сәнә сәрт ҹаваб версә, мән неҹә биләҹәјәм?» 11 Јонатан: «Ҝәл, чөлә чыхаг», — деди. Онлар бирликдә чөлә чыхдылар. 12 Јонатан Давуда деди: «Гој Исраилин Аллаһы Јеһова арамызда шаһид олсун ки, сабаһ бу вахт, ја да бириси ҝүн атамын фикрини өјрәнәҹәјәм. Әҝәр сәнә мүнасибәти јахшы олса, адам ҝөндәриб сәнә хәбәр чатдыраҹағам. 13 Јох әҝәр сәнә гаршы нијјәтинин пис олдуғуну ҝөрүб, сәни бундан һали етмәсәм, сәни сағ-саламат бурахмасам, гој онда Јеһова мәни ҹәзаландырсын. Гој Јеһова атама јар олдуғу кими,+ сәнә дә јар олсун.+ 14 Амма сән дә һәм сағлығымда, һәм дә өләндән сонра мәнә Јеһованын мәһәббәтини ҝөстәр.+ 15 Һеч вахт, һәтта Јеһова сәнин дүшмәнләринин көкүнү јер үзүндән кәсәндә дә евимдән лүтфүнү әскик етмә».+ 16 Беләҹә, Јонатан Давуд еви илә әһд бағлајыб деди: «Јеһова Давудун дүшмәнләри илә һагг-һесаб чәкәҹәк». 17 Јонатан Давуду ону чох истәдијинә тәкрарән анд ичдирди. Чүнки о, она ҹаны гәдәр әзиз иди.+ 18 Јонатан она деди: «Сабаһ тәзә ај мәрасимидир,+ јерин бош олдуғу үчүн сәни ахтараҹаглар. 19 Бириси ҝүн исә јохлуғун даһа чох ҝөрүнәҹәк. Онда әввәл ҝизләндијин јерә ҝәлиб бу дашын јанында дурарсан. 20 Мән һәдәфә атырмыш кими, дашын бир тәрәфинә үч ох атаҹағам. 21 Нөкәри ҝөндәриб “ҝет, оху ҝәтир” дејәҹәјәм. Әҝәр нөкәрә: “Бах, охлар сәнин бу тәрәфиндәдир, онлары ҝөтүр”, — десәм, гајыдыб ҝәлә биләрсән. Анд олсун Јеһоваја, демәли, һеч бир тәһлүкә јохдур, һәр шеј гајдасындадыр. 22 Амма нөкәрә: “Охлар, сәндән ирәлидәдир”, — десәм, онда ҝет, Јеһова сәни бурахыр. 23 Пејманымыза ҝәлдикдә исә,+ гој Јеһова һәмишәлик арамызда шаһид олсун».+ 24 Давуд чөлдә ҝизләнди. Тәзә ај мәрасими башланды. Падшаһ сүфрә архасында отурду.+ 25 О, һәмишәки јериндә, диварын јанында отурмушду. Јонатан Талутун гаршысында, Абнур+ исә јанында әјләшмишди. Давудун јери бош иди. 26 Талут һәмин ҝүн һеч нә демәди. О, үрәјиндә дејирди: «Ҝөрүнүр, нәсә олуб, јәгин Давуд мурдардыр.+ Еләдир ки вар, напакдыр». 27 Тәзә ај мәрасиминин ертәси ҝүнү, икинҹи ҝүн дә Давудун јери бош галды. Онда Талут оғлу Јонатандан сорушду: «Нә үчүн Јәссәнин оғлу+ нә дүнән, нә дә бу ҝүн сүфрә архасында јохдур?» 28 Јонатан Талута ҹаваб верди: «Давуд Бејтләһмә ҝетмәк үчүн јалварыб мәндән изин истәди.+ 29 Мәнә деди: “Хаһиш едирәм, иҹазә вер, гој ҝедим, аиләмизин шәһәрдә гурбаны вар. Гардашым мәни чағырыб. Әҝәр ҝөзүндә лүтф тапмышамса, бурах ҝедим гардашларымы ҝөрүм”. Буна ҝөрә дә о, падшаһын сүфрәсинә ҝәлә билмәјиб». 30 Онда Талут Јонатана бәрк гәзәбләнди вә деди: «Сән, еј анасы үсјанкар оғул, елә билирсән, Јәссәнин оғлунун тәрәфини тутмағындан хәбәрим јохдур? Һәм өзүнү биабыр едирсән, һәм дә ананын башыны јерә сохурсан. 31 Нә гәдәр ки Јәссәнин оғлу јер үзүндә јашајыр, нә сән, нә дә сәлтәнәтин дурмајаҹаг.+ Тез бир адам ҝөндәр ону јаныма ҝәтирсин. О өлмәлидир».+ 32 Јонатан атасы Талута деди: «Ахы нә үчүн өлмәлидир?+ О нә едиб ки?» 33 Бу заман Талут низәни Јонатана туллајыб ону вурмаг истәди.+ Јонатан анлады ки, атасынын Давуду өлдүрмәк фикри гәтидир.+ 34 Јонатан һирслә сычрајыб сүфрәдән галхды. Тәзә ај мәрасиминин икинҹи ҝүнү о, бир тикә дә олсун чөрәк јемәди. Һәм Давуда ҝөрә, һәм дә атасынын ону алчалтдығына ҝөрә ганы гаралмышды.+ 35 Сәһәр Јонатан Давудла ҝөрүшмәк үчүн чөлә ҝетди, ҹаван нөкәри дә онунла иди.+ 36 О, нөкәринә деди: «Гач, ох атаҹағам, тап ҝәтир». Нөкәр гачды. Јонатан оху ондан ирәли атды. 37 Нөкәр охун дүшдүјү јерә ҝәлиб чатанда Јонатан нөкәри һајлады: «Ох сәндән ирәлидәдир». 38 Сонра нөкәрә: «Тәләс, ҹәлд ол! Дајанма!» — деди. Јонатанын нөкәри охлары ҝөтүрүб ағасынын јанына гајытды. 39 Нөкәр һеч нә баша дүшмәди. Бунун нә демәк олдуғуну јалныз Давудла Јонатан билирди. 40 Јонатан јараг-јасағыны нөкәринә вериб тапшырды: «Бунлары шәһәрә апар». 41 Нөкәр ҝедәндән сонра Давуд ҹәнуб тәрәфдән, јахынлыгдакы јердән галхды. О диз чөкүб үч дәфә тәзим етди. Сонра онлар өпүшүб ағлашдылар, анҹаг Давуд лап чох ағлады. 42 Јонатан Давуда деди: «Сағ-саламат ҝет. Биз икимиз дә Јеһованын адына анд ичиб+ демишик: “Гој Јеһова сәнинлә мәним, сәнин нәслинлә мәним нәслим арасында һәмишә шаһид олсун”».+ Давуд дуруб ҝетди, Јонатан исә шәһәрә гајытды.


Q=0	C=0	SS=0	LS=0	PS=0	DC=0	LC=0	SD=0	BS=0	G0=31	G1=23	G2=11	DLID=az_RU	BODY=Aprel 21, 2018 - 7:21 AM Хәбәрин коду : 890177 Мәнбә : Дејерлер Link:\nИмам Һүсејн (ә) 6 јашына гәдәр бабасы Пејғәмбәри (с) ҝөрә билмишди. Даима онун шәфгәт әлини башынын үзәриндә һисс етмишди. Һәјатын ән дәјәрли дәрсләрини вә әхлагыны бабасындан өјрәнмишди. Мәһз буна ҝөрә дә, Имам Һүсејн ејнизаманда Пејғәмбәр Әкрәмин ән бөјүк сәһабәләр сырасына дахил едилир.\nӘһли Бејт (әлејһимус-сәлам) - АБНА – Хәбәр Аҝентлији: Имамәт сәмасынын үчүнҹү улдузу олан Имам Һүсејн (ә) 4-ҹү һиҹри илинин Шәбан ајынын 3-дә ҹүмә ахшамы ҝүнү Мәдинәдә дүнјаја ҝәлмишдир.\n“Фатимәнин (с.ә) икинҹи өвлады дүнјаја ҝәләндән сонра Пејғәмбәр (с) Әлинин (ә) евинә ҝәлди вә мәнә бујурду: “Өвладымы јаныма ҝәтир”. Мән көрпәни Һәзрәтин (с) јанына апардым. Һәзрәт (с) сағ гулағына азан вә сол гулағына игамә охуду. Сонра она нәвазиш етмәјә башлады. Анидән ҝөзләриндә јаш јығылды. Бунун сәбәбини сорушан заман, Һәзрәт (с) бујурду: “Мәндән сонра бу көрпәнин башына ҝәләҹәк мүсибәти хатырладым. Ону бир дәстә залым Исламы мүдафиә етмәк ады илә шәһид едәҹәкләр”. (Һәвзәһ)\nИмам Һүсејнин (ә) адыны Аллаһ Тәала Ҹәбрајил (ә) васитәсилә Пејғәмбәрә (с) вәһј етмишдир вә Ҹәбрајил (ә) Һәзрәтин јанына ҝәлиб демишди: “Аллаһ Тәала сәнә салам ҝөндәрир вә бујурур: “Әли (ә) сәнин үчүн неҹәдирсә, Һарун да Муса (ә) үчүн еләдир. Она ҝөрә дә јахшы оларды ки, бу көрпәнин адыны Һарунун кичик оғлунун ады илә адландырасыныз”. Бу адын әрәб дилиндәки һалы - Һүсејндир. Бу хәбәри алан кими Һәзрәт (с) гызынын евинә тәләсир вә сорушур: “Бу көрпә үчүн ад сечмисинизми?”. Имам Әли (ә) бујурур: “Биз бу ишдә һеч бир заман сизи габагламарыг”. Һәзрәт (с) бујурур: “Онун адыны Һүсејн гојун”.\nАшура гәһрәманы үчүн чох ләгәбләр гојулмушдур. О ҹүмләдән: Рәшид, Тәјјиб, Вәфи, Зәки, Сејјид. Һәзрәт Пејғәмбәр (с) ону бу ләгәблә чағырарды : “«سَیِّدُ شَبابِ اَهْلِ الجَنَّه» Јәни, беһишт ҹаванларыны сәрвәри. Имам Әли (ә) исә Сејјидүш-шүһәда ләгәби илә чағырарды. Үмуми олараг Һәзрәтә (ә) 313 ләгәб гојулмушдур. Имамын (ә) күнјәси исә Әба Абдуллаһдыр.\nИмам Һүсејн (ә) гардашындан сонра Имамәт күрсүсүнә әјләшир вә үммәтә имамлыг етмәјә башлајыр. Һәзрәт Пејғәмбәр (с) һәјатда олан заман Имам Һүсејнин (ә) имамәтлијинә чох ишарә етмишдир. Белә ки, Һәзрәт (с) бујурурду: “Мәним бу оғлум Имам, Имам оғлу, Имам гардашы вә Әһли-бејт (ә) Имамларынын атасыдыр. Онларын доггузунҹусу Гаимдир ки, мәнимлә ејни адда вә ејни күнјәдәдир. Јер үзү зүлмлә долдугдан сонра, о, әдаләтә бүрүјәҹәкдир”.\nИмам Һәсән (ә) шәһадәт јатағында бујурмушду: “Гардашым Һүсејн! Мән сәни өз вәсим гәрар вердим вә бу һәмин әһддир ки, атамыздан бизә чатмышдыр. О, буну Пејғәмбәрин (с) тәрәфиндән вә о, да Аллаһ тәрәфиндән бәјан етмишдир”.\nИмам Һәсән (ә) атасы Имам Әлинин (ә) шәһадәтиндән сонра он ил имамлыг етмишдир. Бу мүддәт әрзиндә Имам Һүсејн (ә) гардашынын ән садиг вә мүхлис јардымчысы олмушдур. Имам Садиг (ә) бу һагда бујурур: “Имам Һүсејн (ә) гардашы Имам Һәсәнә (ә) еһтирам үчүн һәтта јол ҝедән заман белә, о Һәзрәтдән габаға кечмәзди вә данышан заман ону габагламазды”.\nАшура ингилабы дини һөкмләри дири сахламаг вә Пејғәмбәр (с) сүннәтини дирчәлтмәк үчүн һәјата кечмишди. Әҝәр бу ингилаб олмасајды, Ислам дини өз һәгигәтини итирәр вә ҹаһилијјәт дөврүнүн адәт-әнәнәләринә тәслим оларды. Бу ингилабын тәсири әбәдидир вә һеч бир заман сөнмәздир.


Q=4	C=3	SS=2	LS=1	PS=0	DC=0	LC=0	SD=0	BS=4	G0=173	G1=130	G2=61	DLID=az_RU	BODY=«Даныш, сусма!» (Һәвариләрин ишләри 18:9)\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Норвеч алман га инҝилис полјак сингал Һаити креолу\nБулус өзүнү доландырмаг үчүн ишләмәли олса да, јенә дә биринҹи јерә хидмәти гојур\nҺәвариләрин ишләри 18:1—22\n1—3. Һәвари Булус нә үчүн Коринфә ҝәлиб вә бурада галмаг үчүн о, һансы мәсәләләри һәлл етмәли иди?\nӘЛЛИНҸИ илин ахырларыдыр. Һәвари Булус Коринфдәдир. Бу зәнҝин тиҹарәт шәһәриндә чохлу јәһуди, јунан вә ромалы јашајыр *. Булус бура нә алыш-вериш етмәјә, нә дә иш ахтармаға ҝәлиб. Ону бура ҝәтирән ваҹиб бир мәгсәд — Аллаһын Падшаһлығы һаггында шаһидлик етмәкдир. Амма Булуса галмаға јер тапмаг лазымдыр. Бундан башга, онун һеч кимә јүк олмаг фикри јохдур. О истәмир ки, башгалары онун Аллаһын сөзүнүн һесабына јашадығыны фикирләшсин. Ҝөрәсән о, нә едәҹәк?\n2 Булусун әлиндә сәнәти вар — о, чадыр тикә билир. Чадыр тикмәк асан иш дејил, амма Булус әлинин зәһмәти илә доланмаг истәјир. Ҝөрәсән инсанларла гајнашан бу шәһәрдә о, өзүнә иш тапа биләҹәк? Һәлә галмаг јериндән данышмырыг. Бу зәрури мәсәләләри һәлл етмәли олса да, Булус Коринфә нә үчүн ҝәлдијини унутмур.\n3 Ҝөрәҹәјимиз кими, Булус Коринфдә хејли мүддәт галды вә бурадакы фәалијјәти чохлу бәһрәләр ҝәтирди. Булусун Коринфдәки хидмәтиндән биз өзүмүзә һансы нүмунәни ҝөтүрә биләрик вә бу, бизә өз саһәмиздә Аллаһын Падшаһлығы һаггында әтрафлы шәһадәт вермәјә неҹә көмәк едә биләр?\nИКИ ДӘНИЗИН АҒАСЫ КОРИНФ\nГәдим Коринф Јунаныстанын материк һиссәси илә Пелопоннес јарымадасы арасындакы бәрзәхдә јерләширди. Бу бәрзәхин ән назик јери алты километрдән аз иди. Она ҝөрә дә Коринфин ики лиманы вар иди. Онлардан бири, Леһеј Коринф көрфәзиндә јерләширди вә орадан гәрбә, Италија, Сиҹилија вә Испанијаја ҝедирдиләр. Сароник көрфәзиндә јерләшән Кенхрејаја исә Еҝеј дәнизи бөлҝәләринә, Кичик Асија, Сурија вә Мисирә ҝедән вә оралардан ҝәлән ҝәмиләр јан алырды.\nПелопоннесин ҹәнуб гуртараҹағындакы бурунларда ҝүҹлү күләкләр олдуғундан оралар ҝәмиләрин һәрәкәти үчүн тәһлүкәли иди. Буна ҝөрә дә ҝәмиләр чох вахт Коринфдәки лиманлардан бириндә лөвбәр салыр, онларын јүкү гуру јолла о бири лимана дашыныр вә орада јенидән ҝәмијә јүкләнирди. Јүнҝүл ҝәмиләри һәтта бәрзәх бојунҹа узанан хүсуси дүзәлдилмиш јолла дартыб бир лимандан о биринә апарырдылар. Беләликлә, шәһәрин мөвгеји онун үчүн шәрг вә гәрб арасында апарылан дәниз тиҹарәтини, еләҹә дә шимал вә ҹәнуб арасындакы гуру тиҹарәтини идарә етмәјә әлверишли шәраит јарадырды. Фәал тиҹарәт Коринфин сәрвәтини артырмагла јанашы, орада бир чох лиман шәһәрләринә хас олан позғунлуғун јајылмасына да сәбәб олмушду.\nБулусун ҝүнләриндә Коринф Романын Ахајја вилајәтинин пајтахты вә мүһүм инзибати мәркәз иди. Шәһәрдә императора ситајиш етмәк үчүн мәбәдин, јунан вә Мисир илаһиләринә һәср олунмуш сәҹдәҝаһ вә мәбәдләрин, еләҹә дә јәһуди синагогунун олмасы бурадакы дини мүхтәлифликдән хәбәр верир (Һәв. 18:4).\nИстм шәһәри јахынлығында ики илдән бир кечирилән јарышлар Олимпија јарышларындан сонра икинҹи јердә дурурду. Һәвари Булус 51-ҹи илдә кечирилән јарышлар заманы Коринфдә олмушду. Бундан ирәли ҝәләрәк бир Мүгәддәс Китаб лүғәтиндә дејилир: «Һеч дә тәсадүфи дејил ки, Булус идман ојунларындан ҝөтүрүлмүш бәдии тәсвир васитәләриндән илк дәфә коринфлиләрә јаздығы мәктубунда истифадә етмишди» (1 Кор. 9:24—27).\n«Пешәләри чадыр тикмәк иди» (Һәвариләрин ишләри 18:1—4)\n4, 5. а) Коринфдә оланда Булус кимин евиндә јашады вә өзүнү доландырмаг үчүн нә ишлә мәшғул олду? б) Нә үчүн Булусун чадыр тикә билмәси тәәҹҹүблү дејил?\n4 Коринфә ҝәләндән бир мүддәт сонра Булуса Аквилас вә онун арвады Прискилла илә таныш олду. Император Клавди «бүтүн јәһудиләрә Ромадан чыхмағы» әмр етдијинә ҝөрә бу јәһуди аиләси Коринфә көчүб орада мәскунлашмышды (Һәв. 18:1, 2). Аквилас вә Прискилла хејирхаһлыг ҝөстәриб Булуса һәм өз евләриндә галмағы, һәм дә бирҝә ишләмәји тәклиф етдиләр. Мүгәддәс Китабда дејилир: «Пешәләри ејни олдуғундан [Булус] онларын евиндә галды вә бир јердә ишләдиләр. Пешәләри чадыр тикмәк иди» (Һәв. 18:3). Булус Коринфдә хидмәт етдији мүддәт әрзиндә бу гонагпәрвәр адамларын евиндә јашады. Еһтимал ки, сонралар Мүгәддәс Китаба дахил олмуш мәктубларындан бәзиләрини Булус бурада јазмышды *.\n5 Неҹә олур ки, «Гәмлаилин јанында тәһсил алмыш» Булус һәм дә чадыр тикмәји баҹарырды? (Һәв. 22:3). Биринҹи әсрдә јәһудиләрин ушаглары әлавә тәһсил алмагла јанашы һансыса бир пешәјә дә јијәләнә биләрдиләр. Ҝөрүнүр, јәһудиләрдә бу, ејиб сајылмырды. Булус чадыр тикмәк сәнәтини, еһтимал ки, ҝәнҹлијиндә өјрәнмишди. Онун бөјүјүб боја-баша чатдығы Киликија әјаләти чадырларын һазырландығы киликиум парчасы илә мәшһур иди. Чадыр тикәнин иши нәдән ибарәт олурду? О, чадыр тикмәк үчүн лазым олан галын, кобуд парчаны ја өзү тохујур, ја да һазыр парчаны кәсиб чадыр тикирди. Һәр неҹә олса да, бу чох әзијјәтли иш иди.\n6, 7. а) Булус өз пешәсинә неҹә јанашырды вә Аквилас илә Прискилланын да ејни бахыша малик олдуғу нәдән ҝөрүнүр? б) Бу ҝүн мәсиһиләр Булусун вә Аквилас илә Прискилланын нүмунәсини неҹә тәглид едирләр?\n6 Булус чадыр тикмәји өзүнүн башлыҹа иши һесаб етмирди. О, садәҹә өзүнү доландырмаг вә хош хәбәри «тәмәннасыз» тәблиғ етмәк үчүн ишләјирди (2 Кор. 11:7). Бәс Аквилас вә Прискилла өз ишләринә неҹә јанашырдылар? Сөзсүз ки, онлар да дүнјәви ишә Булус кими бахырдылар. Әлли икинҹи илдә Булус Коринфдән ҝедәндә Аквилас вә Прискилла да онун ардынҹа Ефесә ҝетмишдиләр. Орада онларын евиндә јығынҹаг ҝөрүшләри кечирилирди (1 Кор. 16:19). Сонралар онлар Ромаја гајытмыш, даһа сонра исә јенидән Ефесә дөнмүшдүләр. Бу чалышган мәсиһиләр Падшаһлығын ишини һәјатларында биринҹи јерә гојмуш вә өзләрини башгаларына хидмәт етмәјә һәср етмишдиләр. Буна ҝөрә дә «башга халгларын адамларындан ибарәт бүтүн јығынҹаглар» онлара миннәтдар идиләр (Ром. 16:3—5; 2 Тим. 4:19).\n7 Мүасир дөврдәки мәсиһиләр Булусдан, Аквиласдан вә Прискилладан нүмунә ҝөтүрүрләр. «Һеч биринизә јүк олмамаг үчүн» онлар ишләјиб әлләринин зәһмәтилә доланырлар (1 Салон. 2:9). Тәгдирәлајиг һалдыр ки, таммүддәтли тәблиғчиләр башлыҹа ишләри олан тәблиғ ишини иҹра едәркән өзләрини доландырмаг үчүн натамам иш графики илә ишләјир вә ја мөвсүми ишдә чалышырлар. Аквилас вә Прискилла кими Јеһованын бир чох гонагпәрвәр хидмәтчиләри евләринин гапысыны сәјјар нәзарәтчиләрин үзүнә ачырлар. Бу мәсиһиләр өз тәҹрүбәләриндән билирләр ки, гонагпәрвәрлик инсаны сөзүн әсл мәнасында руһландырыр вә тәравәт ҝәтирир (Ром. 12:13).\nЕрамызын 50—52-ҹи илләриндә Коринфдә олдуғу 18 ај әрзиндә һәвари Булус Инҹилә дахил олан ики мәктубу — салоникилиләрә биринҹи вә икинҹи мәктубу јазмышды. Галатијалылара мәктубу исә ја һәмин мүддәт әрзиндә, ја да бир гәдәр сонра гәләмә алмышды.\n«Биринҹи салоникилиләрә» Булусун Аллаһдан илһам алараг јаздығы илк мәктубдур. Булус Салоникијә тәхминән 50-ҹи илдә икинҹи тәблиғ сәјаһәти заманы ҝәлмишди. Орада јениҹә тәшкил олунмуш јығынҹаг чох кечмәмиш тәгибләрлә үзләшмиш, бу сәбәбдән Булусла Сила шәһәри тәрк етмәли олмушдулар (Һәв. 17:1—10, 13). Ҝәнҹ јығынҹағын вәзијјәтинә ҝөрә нараһат олан Булус ики дәфә ора гајытмаға ҹәһд ҝөстәрсә дә, Шејтан һәр дәфә јолуну кәсмишди. Буна ҝөрә дә Булус гардашлара тәсәлли вериб мөһкәмләндирмәк үчүн Тимутини ора ҝөндәрмишди. Әллинҹи илин сонунда Тимути Коринфә Булусун јанына гајытмыш вә Салоники јығынҹағындан хош хәбәр ҝәтирмишди. Бундан сонра Булус салоникилиләрә илк мәктубуну јазмышды (1 Салон. 2:17—3:7).\n«Икинҹи салоникилиләрә» биринҹидән аз сонра, еһтимал ки, 51-ҹи илдә јазылмышды. Һәр ики мәктубда Булусла јанашы Тимути вә Силван да («Һәвариләрин ишләри» китабында Сила адланыр) салоникилиләрә салам ҝөндәрмишди, лакин Булус Коринфдән ҝедәндән сонра бу үч нәфәрин јенидән бир јердә олдуғу һагда һеч бир мәлумат јохдур (Һәв. 18:5, 18; 1 Салон. 1:1; 2 Салон. 1:1). Булус икинҹи мәктубуну нә үчүн јазмышды? Ола билсин, бу јығынҹагла бағлы јени хәбәрләр алмышды. Еһтимал ки, хәбәрләри Булусун биринҹи мәктубуну јығынҹаға чатдыран адам ҝәтирмишди. Бу хәбәр Булусу ҝөстәрдикләри мәһәббәт вә дөзүмә ҝөрә гардашлары тәрифләмәјә, ејни заманда Ағанын һүзуру илә бағлы бәзиләриндә јаранан јанлыш фикрә дүзәлиш вермәјә тәшвиг етмишди (2 Салон. 1:3—12; 2:1, 2).\n«Галатијалылара» мәктубдан белә нәтиҹәјә ҝәлмәк олар ки, һәмин вахта гәдәр Булус ән азы ики дәфә онларын јанында олмушду. 47—48-ҹи илләрдә Булус вә Барнәба Писидија Антакијасына, Конјаја, Листраја вә Дербијаја ҝетмишдиләр. Бу шәһәрләр Романын Галатија вилајәтиндә јерләширди. 49-ҹу илдә Булус Сила илә бирликдә һәмин јерләрә бир дә баш чәкмишди (Һәв. 13:1—14:23; 16:1—6). Булусу бу мәктубу јазмаға нә вадар етмишди? Һәвари бу шәһәрдән чыхыб ҝедән кими иудаизмин тәрәфдарлары ҝәлиб өјрәтмәјә башламышдылар ки, мәсиһиләр мүтләг сүннәт олунмалы вә Мусанын ганунуна риајәт етмәлидирләр. Шүбһәсиз, Булус бу јалан тәлимдән хәбәр тутан кими, дәрһал онлара мәктуб јазмышды. Бөјүк еһтимал вар ки, о, мәктубу Коринфдән јазмышды, лакин ону Сурија Антакијасына гајыданда јолүстү дәјдији Ефес шәһәриндән, ја да ки, елә Антакијанын өзүндән дә јаза биләрди (Һәв. 18:18—23).\n«Хејли коринфли... инаныб вәфтиз олунду» (Һәвариләрин ишләри 18:5—8)\n8, 9. Јәһудиләр тәрәфиндән мүгавимәтлә гаршылашанда Булус нә етди вә бундан сонра һарада тәблиғ етмәјә башлады?\n8 Булусун чадыр тикмәк ишинә садәҹә доланышыг үсулу кими бахдығыны бир һадисә ајдын шәкилдә ҝөстәрди. Сила илә Тимути Македонијадан әлидолу ҝәләндә Булус дәрһал «бүтүн вахтыны Аллаһын сөзүнү јајмаға һәср етди» (2 Кор. 11:9; Һәв. 18:5). Лакин Булусун бу ҹүр шаһидлик етмәси јәһудиләр тәрәфиндән ҝүҹлү мүгавимәтлә гаршыланды. Мәсиһ һаггында хәбәри рәдд етдикләринә ҝөрә мәсулијјәтин јәһудиләрин өз үзәринә дүшдүјүнү ҝөстәрмәк үчүн Булус палтарыны силкәләјиб деди: «Гој ганыныз өз бојнунузда галсын. Мән тәмизәм. Бундан сонра башга халгларын јанына ҝедәҹәјәм» (Һәв. 18:6; Һизг. 3:18, 19).\n9 Булус тәблиғ ишини һарада давам етдирди? Тит Јуст адлы бир нәфәр евини Булуса тәклиф етди. Еһтимал ки, прозелит олан бу кишинин еви синагогун јанында јерләширди. Булус фәалијјәтини Јустун евиндә давам етдирди (Һәв. 18:7). Беләликлә, Коринфдә олдуғу мүддәтдә Булусун јашадығы јер Аквилас вә Прискилланын еви, тәблиғ ишини иҹра етдији јер исә Јустун еви олду.\n10. Нәдән ҝөрүнүр ки, јалныз башга милләтләрдән олан адамлара тәблиғ етмәк Булусун гәти гәрары дејилди?\n10 Јухарыда гејд едилдији кими, Булус јәһудиләрә демишди ки, бундан сонра башга халглардан олан адамларын јанына ҝедәҹәк. Буну неҹә баша дүшмәк олар? Булус артыг бүтүн јәһудиләрдән вә прозелитләрдән, һәтта сәмими оланларындан да үз дөндәрмишди? Чәтин ки белә олсун. Нијә? Лука јазыр: «Синагог рәиси Крисп вә онун ев әһли Ағамыза иман ҝәтирди». Ҝөрүнүр, синагога ҝәләнләрдән дә бир нечәси Криспә гошулмушду, чүнки һәмин ајәдә дејилир ки, «Аллаһын сөзүнү ешидән хејли коринфли дә инаныб вәфтиз олунду» (Һәв. 18:8). Беләликлә, Тит Јустун еви јени јаранмыш Коринф јығынҹағы үчүн ҝөрүш јеринә чеврилди. Әҝәр Лука Булусун Коринфдәки хидмәтини өзүнә хас үслубда, јәни хроноложи ардыҹыллыгла гәләмә алыбса, демәли, һәмин јәһудиләр вә прозелитләр Булусун өз әлејһдарларына дедији сөзләрдән сонра имана ҝәлмишдиләр. Бу һадисә бариз сурәтдә ҝөстәрир ки, һәвари һиссләрә гапылмајараг ағылла һәрәкәт едирди.\n11. Бу ҝүн Јеһованын Шаһидләри өзүнү мәсиһи һесаб едәнләрә тәблиғ едәркән Булусдан неҹә нүмунә ҝөтүрүрләр?\n11 Бу ҝүн бир чох өлкәләрдә христиан килсәси ҹамааты өз тәсири алтында сахлајыр. Дүнјанын бир сыра јерләриндә Христиан дүнјасынын миссионерләри чохлу сајда инсанлары христианлыға дөндәрмишләр. Өзләрини Мәсиһин давамчысы адландыран адамлар биринҹи әсрдә Коринфдә јашајан јәһудиләр кими, дини адәт-әнәнәләрин гулудурлар. Буна бахмајараг, Јеһованын Шаһидләри олан бизләр Булусдан нүмунә ҝөтүрәрәк белә адамлара тәблиғ едир, онлара Мүгәддәс Китабы даһа дәриндән анламаға көмәк едирик. Онлар бизә мүгавимәт ҝөстәрәндә, јахуд дин рәһбәрләри бизи тәгиб едәндә белә үмидимизи үзмүрүк. Аллаһын гејрәтини чәкән, анҹаг буну дәгиг билијә әсасланараг етмәјән бу адамларын арасында чохлу һәлим инсанлар вар. Онлары ахтарыб тапмаг бизим борҹумуздур (Ром. 10:2).\n«Бу шәһәрдә һәлә чох адам мәнә инанаҹаг» (Һәвариләрин ишләри 18:9—17)\n12. Иса ҝөрүнтүдә Булусу нәјә әмин етди?\n12 Әҝәр Коринфдә хидмәтини давам етдирмәклә бағлы Булусун үрәјиндә шүбһәләр вар идисә дә, Иса Мәсиһ она ҝөрүнәндә бүтүн шүбһәләри јох олду. Иса ҝөрүнтүдә Булуса деди: «Горхма, даныш, сусма, чүнки мән сәнинләјәм. Һеч кәс сәнә һүҹум едиб хәләл јетирмәјәҹәк. Бу шәһәрдә һәлә чох адам мәнә инанаҹаг» (Һәв. 18:9, 10). Бу, Булусу сөзүн әсл мәнасында руһландырды. Мәсиһ Булусу шәхсән әмин етди ки, она хәләл дәјмәјәҹәк вә шәһәрдә һәлә чохлары мәсиһилији гәбул едәҹәк. Алдығы ҝөрүнтүдән сонра Булус нә етди? Мүгәддәс Китабда дејилир: «Булус орада ил јарым галыб инсанлара Аллаһын сөзүнү өјрәтди» (Һәв. 18:11).\n13. Һөкм күрсүсүнә јахынлашдыгҹа Булус, ола билсин, кимин һаггында дүшүнүрдү, амма һәр шејин јахшы сонлугла битәҹәјинә о, нә үчүн әмин ола биләрди?\n13 Коринфдә тәхминән бир ил галдыгдан сонра Булус Исанын она, һәгигәтән дә, дајаг олдуғуна бир даһа әмин олду. «Јәһудиләр бирләшиб Булусун әлејһинә галхдылар вә ону һаким күрсүсү гаршысына» ҝәтирдиләр (Һәв. 18:12). Бәзиләринин фикринҹә, үзәринә нахышлар дөјүлмүш мави вә ағ мәрмәрдән олан һаким күрсүсү вә ја коринфлиләрин дили илә десәк, бима Коринфин базар мејданынын мәркәзинә јахын јерләширди. Биманын гаршысындакы ачыг јердә чохлу адам јығыша биләрди. Археоложи тапынтылара әсасән, һаким күрсүсү синагогдан, демәли, Јустун да евиндән ҹәми бир нечә аддым аралыда иди. Бимаја јахынлашдыгҹа, ола билсин, Булус Стефанын дашгалаг едилмәси һаггында дүшүнүрдү. Стефанын өлдүрүлмәси һәмин вахт Шаул кими танынан Булусун үрәјиндән олмушду (Һәв. 8:1). Ҝөрәсән Булусу да ејни агибәт ҝөзләјир? Јох, ола билмәз. Ахы Иса ону әмин етмишди ки, һеч кәс она хәләл јетирмәјәҹәк (Һәв. 18:10).\n«Онлары һаким күрсүсү гаршысындан говду» (Һәвариләрин ишләри 18:16)\n14, 15. а) Јәһудиләр Булусу нәдә тәгсирләндирирдиләр вә Галлио онларын иддиаларыны нә үчүн рәдд етди? б) Јәһудиләр Состенисә нә етдиләр вә сонра еһтимала ҝөрә о ким олду?\n14 Булус һаким күрсүсүнүн јанына чатанда нә баш верди? Һаким Рома философу Сенеканын бөјүк гардашы, Ахајја валиси Галлио иди. Јәһудиләр Булуса гаршы белә иттиһам ирәли сүрдүләр: «Бу адам инсанлары гануна зидд ҝедән башга ибадәт јолуна јөнәлдир» (Һәв. 18:13). Јәни онлар демәк истәјирдиләр ки, Булус гејри-гануни олараг инсанлары өз дининә дөндәрир. Лакин Галлио ҝөрүрдү ки, бурада һеч бир «ганун позунтусу вә ја ағыр ҹинајәт»ә јол верилмәјиб (Һәв. 18:14). Јәһудиләрин мүбаһисәсинә исә гарышмаг фикри јох иди. Булус өзүнү мүдафиә етмәк үчүн ағзыны ачмаға маҹал тапмамыш Галлио иддианы рәдд етди. Ган иттиһамчыларын башына вурду. Онлар бүтүн аҹыгларыны Состенисин үстүнә төкдүләр. (Еһтимал ки, Состенис Криспин јеринә синагог рәиси олмушду.) Јәһудиләр ону «тутуб һаким күрсүсү гаршысында дөјдүләр» (Һәв. 18:17).\n15 Бәс нә үчүн Галлио ҹамаата мане олмады? Ола билсин, о фикирләширди ки, издиһамы Булуса гаршы галдыран Состенис олуб, инди дә өз ҹәзасыдыр, чәкир. Һәр неҹә олса да, ишин ахыры, ҝөрүнүр, јахшы олду. Белә ки, бу һадисәдән бир нечә ил сонра Коринф јығынҹағына јаздығы илк мәктубунда Булус Состенис адлы бир гардашын адыны чәкмишди (1 Кор. 1:1, 2). Ола билсин, бу, һәмин дөјүлән Состенис иди. Әҝәр беләдирсә, онда бу хошаҝәлмәз һадисә Состенисә мәсиһилији гәбул етмәјә көмәк етмишди.\n16. Исанын «горхма, даныш, сусма, чүнки мән сәнинләјәм» сөзләринин бизим хидмәтимизә һансы аидијјәти вар?\n16 Јадындадырса, јәһудиләр Булусун тәблиғ етдији хәбәри рәдд етдикдән сонра Иса Булуса ҝөрүнүб она үрәк-дирәк вермишди: «Горхма, даныш, сусма, чүнки мән сәнинләјәм» (Һәв. 18:9, 10). Биз дә бу сөзләри һәмишә јадда сахламалыјыг, хүсусилә дә мүгавимәтлә растлашанда. Һеч вахт јаддан чыхарма ки, Јеһова үрәкләри ҝөрүр вә сәмими гәлбли инсанлары Өзүнә ҹәлб едир (1 Ишм. 16:7; Јәһ. 6:44). Елә бу өзү хидмәтдә фәал олмаг үчүн тутарлы сәбәбдир. Һәр ил јүз минләрлә адам вәфтиз олур. Бу о демәкдир ки, ҝүндә јүзләрлә инсан Јеһованын халгына гошулур! «Бүтүн халгларын ичиндә шаҝирд һазырлајын» әмрини јеринә јетирәнләри Иса Мәсиһ әмин едир: «Мән бу дөврүн јекунуна кими һәмишә сизинләјәм» (Мәт. 28:19, 20).\n«Јеһова мәсләһәт билсә» (Һәвариләрин ишләри 18:18—22)\n17, 18. Ефесә ҝедәркән Булус, ола билсин, нә һагда дүшүнүрдү?\n17 Галлионун тутдуғу мөвгејин Коринфдәки ҝәнҹ јығынҹағын сакит шәраитдә фәалијјәт ҝөстәрмәсинә көмәк едиб-етмәдијини дәгиг дејә билмәрик. Тәкҹә ону билирик ки, бу һадисәдән сонра Булус Коринфдә «бир мүддәт» галды. Әлли икинҹи илин баһарында о, Суријаја ҝетмәк гәрарына ҝәлди. Бунун үчүн Булус Коринфдән 11 километр гәрбдә јерләшән Кенхрејаја ҝетди. Орада оларкән исә «сачыны вурдурду, чүнки әһд етмишди» * (Һәв. 18:18). Бундан сонра Аквилас вә Прискилла илә бирликдә Кичик Асијада јерләшән Ефесә ҝетди.\n18 Ҝәми илә Ефесә ҝедәркән јәгин Булус Коринфдә јашадығы вахт әрзиндә олуб-кечәнләр һаггында дүшүнүрдү. Онун бу шәһәрлә бағлы чохлу хош хатирәләри вар иди. Инди бунлары бир-бир јада салдыгҹа о, дәрин мәмнунлуг дујурду. Орадакы 18 ајлыг хидмәти чох мәһсулдар олмушду. Коринфдә, Јустун евиндә илк јығынҹаг тәсис едилмишдир. Јуст, Крисп вә аиләси, еләҹә дә бир чох башга адамлар мәсиһилији гәбул етмишдиләр. Бу мәсиһиләрин һамысы Булуса әзиз иди, ахы һәгигәти онлара Булус чатдырмышды. Сонралар онлара јаздығы мәктубунда Булус бу диндашларыны үрәјиндә һәкк едилмиш зәманәт мәктубу адландырмышды. Биз дә һәгигәти өјрәтдијимиз инсанлары өзүмүзә доғма һисс едирик. Бу ҹүр ҹанлы «зәманәт мәктублары»ны ҝөрәндә инсанын үрәји даға дөнүр (2 Кор. 3:1—3).\n19, 20. Ефесә чатан кими Булус нә етди вә руһани мәгсәдләрә чатмагла бағлы Булусдан нә өјрәнирик?\n19 Ефесә чатар-чатмаз Булус тәблиғлә мәшғул олмаға башлады. О, «синагога ҝирди вә јәһудиләрлә сөһбәт етди» (Һәв. 18:19). Бу дәфә Булус Ефесдә аз галды. Гардашлар ондан бир аз да галмағы хаһиш етсәләр дә, «разы олмады». Ефеслиләрлә сағоллашанда исә деди: «Јеһова мәсләһәт билсә, јаныныза гајыдарам» (Һәв. 18:20, 21). Сөзсүз, Булус билирди ки, Ефесдә ҝөрүләси һәлә чох иш вар. Һәвари ҝери гајытмаг истәсә дә, һәр шеји Јеһованын ихтијарына бурахды. Мәҝәр бу, бизим үчүн ҝөзәл нүмунә дејил? Руһани мәгсәдләрә чатмаг үчүн өзүмүз тәшәббүс ҝөстәрмәли олсаг да, мәсәләни Јеһованын өһдәсинә бурахмалы вә Онун ирадәсинә ујғун давранмалыјыг (Јаг. 4:15).\n20 Булус Аквилас вә Прискилланы Ефесдә гојуб ҝәми илә Гејсәријјәјә јола дүшдү. Ҝөрүнүр, орадан Јерусәлимә ҝедиб орадакы јығынҹагла ҝөрүшдү (Һәв. 18:22; һаш.). Сонра Булус сәјаһәтинә башладығы јерә, Сурија Антакијасына ҝетди. Беләҹә, о, икинҹи тәблиғ сәјаһәтини уғурла баша вурду. Ҝөрәсән ахырынҹы тәблиғ сәјаһәтиндә Булусу нә ҝөзләјир?\n^ абз. 1 « Ики дәнизин ағасы Коринф» адлы чәрчивәјә бах.\n^ абз. 4 « Руһландырыҹы мәктублар» адлы чәрчивәјә бах.\n^ абз. 17 « Булусун әһди» адлы чәрчивәјә бах.\nҺәвариләрин ишләри 18:18 ајәсиндә дејилир ки, Булус Кенхрејада оланда «сачыны вурдурду, чүнки әһд етмишди». Бу нә әһд иди?\nҮмумијјәтлә, әһд Аллаһа һансыса иши иҹра етмәји, гурбан ҝәтирмәји вә ја мүәјјән һәјат тәрзи сүрмәји көнүллү олараг тәнтәнәли шәкилдә вәд етмәкдир. Бәзиләринин фикринҹә, Булус сачыны нәзири әһдини јеринә јетирмәк үчүн кәсмишди. Лакин гејд етмәк лазымдыр ки, Мүгәддәс Китабда јазыланлара мүвафиг олараг, нәзири хүсуси хидмәтини битирдикдә сачыны «Һүзур чадырынын ҝиришиндә» кәсмәли иди. Бундан ајдын олур ки, нәзири бу тәләби јалныз Јерусәлимдә оларкән јеринә јетирә биләрди. Булус исә сачыны Кенхрејада кәсмишди (Сај. 6:5, 18).\nМүгәддәс Китабда Булусун бу әһди нә вахт етдији һагда һеч бир шеј дејилмир. Ола биләр, о, бу әһди мәсиһи олмаздан әввәл етмишди. Мүгәддәс Китабда һәмчинин Булусун Јеһовадан нә исә хаһиш едиб етмәдији дә дејилмир. Бир арајыш китабында белә фәрз едилир ки, Булус Коринфдә хидмәтини сағ-саламат баша вурдуғу үчүн Аллаһа миннәтдарлыг әламәти олараг сачыны гырхдырмышды.\nАЛЛАҺЫН ПАДШАҺЛЫҒЫ ҺАГГЫНДА ӘТРАФЛЫ ШӘҺАДӘТ ВЕРӘК\nФӘСИЛ 1 «Ҝедин вә... шаҝирд һазырлајын»\nI БӨЛМӘ «Өз тәлиминизи бүтүн Јерусәлимә јајмысыныз»\nФӘСИЛ 2 «Мәним шаһидим олаҹагсыныз»\nФӘСИЛ 3 «Һамысы мүгәддәс руһла долду»\nФӘСИЛ 4 Савадсыз, садә адамлар\nФӘСИЛ 5 «Һөкмдарымыз Аллаһа итаәт етмәлијик»\nII БӨЛМӘ «Јығынҹаға гаршы ҝүҹлү тәгиб башланды»\nФӘСИЛ 6 «Аллаһын лүтфү вә гүдрәти илә долан Стефан»\nФӘСИЛ 7 «Иса һаггындакы мүждәни» бәјан едирик\nФӘСИЛ 8 «Јығынҹаг үчүн әмин-аманлыг дөврү башланды»\nIII БӨЛМӘ Башга халглардан оланлар Аллаһын сөзүнү гәбул етдиләр\nФӘСИЛ 9 «Аллаһ ајры-сечкилик етмәјән Аллаһдыр»\nФӘСИЛ 10 Јеһованын сөзү вүсәт алырды\nIV БӨЛМӘ «Мүгәддәс руһ тәрәфиндән» ҝөндәрилдиләр\nФӘСИЛ 11 «Шаҝирдләрин севинҹи ашыб-дашыр, онлар мүгәддәс руһла долурдулар»\nФӘСИЛ 12 «Јеһовадан сәлаһијјәт алараг ҹәсарәтлә данышырдылар»\nV БӨЛМӘ «Һәвариләр вә ағсаггаллар... топлашдылар»\nФӘСИЛ 13 «Ҹидди фикирајрылығы јаранды»\nФӘСИЛ 14 «Биз јекдилликлә гәрара алдыг»\nVI БӨЛМӘ «Гајыдаг вә орадакы гардашлара баш чәкәк»\nФӘСИЛ 15 Јығынҹаглар иманда мөһкәмләнир\nФӘСИЛ 16 «Македонијаја ҝәл»\nФӘСИЛ 17 Булус «Мүгәддәс Јазылара әсасланараг сөһбәт апарды»\nФӘСИЛ 18 «Аллаһы ахтарсынлар,.. тапа билсинләр»\nФӘСИЛ 19 «Даныш, сусма!»\nVII БӨЛМӘ «Инсанлар гаршысында, ев-ев» өјрәтмәк\nФӘСИЛ 20 «Јеһованын сөзү әзәмәтлә јајылыр вә зәфәр чалырды»\nФӘСИЛ 21 «Һәр кәсин ганындан тәмиз»әм\nФӘСИЛ 22 «Јеһова билән мәсләһәтдир»\nVIII БӨЛМӘ «Манеә олмадан... Аллаһын Падшаһлығы һаггында данышыр»\nФӘСИЛ 23 «Өз мүдафиәм үчүн бир нечә кәлмә сөз демәк истәјирәм»\nФӘСИЛ 24 «Ҹәсарәтли ол!»\nФӘСИЛ 25 «Сезарын мәһкәмәсини тәләб едирәм!»\nФӘСИЛ 26 «Һеч бир инсан тәләфаты олмајаҹаг»\nФӘСИЛ 27 Булус «әтрафлы шәһадәт» верирди\nФӘСИЛ 28 «Јерин уҹгарларынадәк»\nШәкил индекси сәһифәләрлә ҝөстәрилиб\nМәтн Електрон нәшрләри јүкләмәк үчүн параметрләр Хәритәләр


Q=8	C=0	SS=0	LS=8	PS=0	DC=0	LC=0	SD=0	BS=1	G0=5	G1=5	G2=4	DLID=az_RU	BODY=Бајден мүһарибәнин мәсулијјәтини Зеленскинин үзәринә атды\niyun 14, 2022 - 5:24 PM Хәбәрин коду : 1266775 Мәнбә : ABNA24 Link:\nАБШ Русијанын Украјнаја һүҹума һазрлашмасы барәдә Кијевә хәбәрдарлыг едиб.Бу барәдә Америка Президенти Ҹозеф Бајден дејиб.\nАБНА24 Хәбәр Верир , Демократлар Партијасынын донорларынын топлантысында чыхыш едән Ағ Ев рәһбәри АБШ кәшфијјатынын Русијанын Украјнаја һүҹум едәҹәји барәдә билдијини, Кијевә хәбәрдарлыг етдијини, лакин “Украјна Президенти Володимир Зеленскинин ешитмәк истәмәдијини” дејиб.\nАБШ Президентинин Украјна лидери барәдә ҝөзләнилмәз ачыгламасы, рәсми Кијевин Гәрб мүттәфигләрини Украјнаја ағыр силаһларын чатдырылмасыны сүрәтләндирмәјә үмидсиз чағырышлары фонунда баш вериб.\nЗеленски администрасијасы билдириб ки, Русија гошунлары ағыр артиллерија гурғуларынын сајына ҝөрә Украјна Силаһлы Гүввәләрини үстәләјир, Донбасда Русијанын һүҹумуну сон ҝүҹү илә сахлајан украјналыларда дөјүш сурсатлары чатмыр. Ҹәбһәләрдә вәзијјәти әсаслы шәкилдә дәјишдирә биләҹәк чохлу ракет системләринин тәҹһизаты намәлум сәбәбләрдән тәхирә салыныб.\nАБШ президентинин белә бир шәраитдә вердији бу ачыглама вә Русија илә мүһарибәнин бүтүн ҝүнаһларыны Зеленскинин үстүнә атмасы дүнја сәвијјәсиндә ҹидди дигәт чәкиб. Бәзи сијаси аналитикләр буну гәрбин Украјнаны тамамијлә гурбан вермәк гәрары кими гијмәтләндирибләр.\nҸо Бајден ијунун 8-дә "Сизҹә, Украјна Русијаја торпаг вермәлидирми?" суалына ҹаваб олараг Бајден дејиб ки, "Торпаг онларындыр, өзләри биләрләр, биз онлара торпаг верин, ја вермәјин дејә билмәрик. Амма мүәјјән бир мәрһәләдә низамлама үчүн данышыглара отурмаг лазым ҝәләҹәк",- демишди.\nҸо Бајдендән әввәл исә мајын әввәлиндә Франса президенти Еммануел Макрон Владимир Зеленскијә мүраҹиәт едәрәк демишди ки, “сүлһ үчүн торпаг верин”. Украјна рәсмиләринин сөзләринә ҝөрә, артыг бу чағырыш бир чох Авропа лидерләриндән ҝәлиб. Бир мүддәт әввәл АБШ-ын сојуг мүһарибә сијасәтинин мемары, АБШ-ын кечмиш дөвләт катиби Һенри Киссинҹер Давосда да бу чағырышы тәкрарламыш вә “Украјна Русија илә барышмаг үчүн торпаг вә ҝүзәштләрә ҝетмәлидир” демишди.


Q=1	C=1	SS=0	LS=0	PS=0	DC=0	LC=0	SD=0	BS=0	G0=58	G1=41	G2=14	DLID=az_RU	BODY=Nur-az.com - Һәгиги интизар\n04 Јанвар 2014\nӘһли-бејт (ә) она ҝөрә фәрәҹ интизары, јәни Имамын (әҹ) зүһурунун ҝөзләнилмәсини төвсијә едир ки, бу һал мүнтәзирдә (интизар чәкәндә, ҝөзләјәндә) ҝәләҹәјә үмид јарадыр вә бу үмид инсанын чалышганлығында бөјүк рол ојнајыр. Әмирәлмөминин (ә) төвсијә едир ки, Аллаһ тәрәфиндән гуртулуш, фәрәҹ интизарында олун, Ондан үмидинизи үзмәјин. Аллаһ үчүн ән әзиз әмәл фәрәҹ вә гуртулуш интизарыдыр. (Биһарул-әнвар, ҹ. 52, сәһ. 123).\nИмам Сәҹҹад (ә) бујурур: "Фәрәҹ интизары өзү бөјүк фәрәҹ, гуртулушдур." (Һәмин мәнбә).\nЈер үзүнүн хиласкарынын гијамыны ҝөзләјән кәс әслиндә бөјүк ингилаб интизарындадыр. Имамын ингилабы бәшәр тарихинин, јер үзүнүн ән бөјүк ингилабы олаҹаг. Бу ингилаб һәјатын бүтүн саһәләрини әһатә едәҹәк. Интизарда, гуртулуш ҝөзләнтисиндә һәмишә ики үнсүр вар. Пис вәзијјәтдән ҹана ҝәлмәк вә јахшы вәзијјәтин ешгиндә олмаг. Демәк, интизарда олан инсанлар өз иддиаларында дүз, сәдагәтли олсалар онларда бу ики һал ҝөрүнмәлидир.\nИнтизар чәкән инсаны башгаларындан нә фәргләндирир? Һәзрәт Меһдинин (әҹ) дүнја һөкумәти һәр шејдән өнҹә инсани дәјәрләрә еһтијаҹлыдыр. Инсанларын дүшүнҹәси вә һазырлығы јүксәлмәлидир. Јалныз бу һалда инсан зүһурда јардымчы ола биләр. Дүшүнҹәсизлик, азғынлыг, һәсәд, ушагсајағы ихтилафлар, истәнилән бир нифаг мүнтәзирин, јәни Имамын интизарында олан инсанын сифәти дејил. Һәгиги мүнтәзир зүһур һадисәсиндә тамашачы кими дајана билмәз. О һөкмән ислаһатчылар ҹәрҝәсиндә олмалыдыр. Ишин агибәтинә иман интизар чәкән шәхсә иҹазә вермир ки, мүхалифләр сырасында дајансын. Тәрәфдарлар исә пак вә фәдакарлыглара һазыр олмалыдыр. Әҝәр мән пак олмасам ингилаб алову мәни дә ағушуна алар. Әҝәр залым олсам зүлмлә вурушаҹаг инсаны неҹә ҝөзләјә биләрәм?! Залым вә ҝүнаһкар бир шәхс тәбәддүлат долу һәмин дөврдә нә рол ојнаја биләр?!\nБөјүк мүбаризә мејданында һамы бир-бириндән хәбәрдардыр. Зәиф нөгтәнин ислаһы һамынын вәзифәсидир. Бу мејданда олан инсан ҝөрдүјү әјрилији арадан галдырмалыдыр. Мүбаризләрлә һәмкарлыг етмәдән бу програмын һәјата кечмәси мүмкүнсүздүр.\nБәшәријјәти зүлм-ситәмдән хилас едәҹәк шәхсин интизарында олан орду һәмишә һазыр олмалыдыр. Онлар дөјүш үчүн силаһларыны һазырламалыдыр. Сәнҝәрләр газылмалы, дөјүш үчүн мөвге тутулмалыдыр. Һәр бир әсҝәрин гәлбиндә мүбаризә ешги аловланмалыдыр. Белә бир һазырлығы олмајан ордунун бүтүн иддиалары јаландыр. Һәгиги мүнтәзирин дүшүнҹә вә әхлагы камилдир, дүнјанын ислаһы үчүн мадди вә мәнәви һазырлығы вар.\nБүтүн јер үзүндә зүлмә сон гојмаг асан иш дејил. Белә бир бөјүк һәдәфә һазырлыг да чәтин ишдир. Белә бөјүк ингилаб бөјүк инсанлар тәләб едир. Бу инсанлар һәм пак олмалы, һәм дә дөјүш һазырлығына јијәләнмәлидирләр. Будур һәгиги интизар. Һәгиги интизар олан ҹәмијјәтдә артыг ислаһат башлајыб.\nҺәгиги интизар чәкәнләр өзләрини ислаһ етмәклә јанашы әтрафдакыларын ислаһына чалышмалыдыр. Бу програм фәрди програм дејил. Онда бүтүн ҹәмијјәт иштирак етмәлидир. Фәалијјәтләр елә истигамәтләндирилмәлидир ки, һәр бир аддым үмумбәшәри ингилаба хидмәт етсин. Ҹәмијјәтин үмуми мүбаризәсиндә фәрд һарада зәиф нөгтә ҝөрүрсә һәмин истигамәтдә чалышмалыдыр. Бүтүн мүбаризләр бу ишдә әл-әлә вермәсәләр зүһур програмыны һәјата кечирмәк мүмкүнсүздүр.\nӘсас мәсәләләрдән бири ҹәмијјәти бүрүмүш фәсадда әримәмәк, ҹәмијјәтин рәнҝинә бојанмамагдыр. Ҝүнаһ ајаг тутуб јеријәндә пак инсанларын да әтәји ҝүнаһа булашыр. Бу исә инсанда ҝәләҹәјә үмиди сарсыдыр. Дүшүнүрләр ки, артыг иш-ишдән кечиб, вәзијјәтин дүзәлиши мүмкүн дејил. Һәтта инсанын өзүнү пак сахламасыны мүмкүнсүз сајырлар. Бу үмидсизлик инсаны тәдриҹән ҝүнаһ мүһитинә чәкир. Һәтта елә бир вәзијјәт јараныр ки, инсан мөмин олмағындан утаныр.\nИнсана үмид, гәлб ҝүҹү, мүгавимәт гүввәси верәҹәк јеҝанә шеј ислаһа үмиддир. Инсан истәнилән бир ағыр дурумда вәзијјәтин дүзәлишинә үмид етмәлидир. Јалныз бу руһијјә инсана һаким олдугда о сүстләшмир, фәалијјәтдән әл чәкмир. Имам Меһдинин (әҹ) гијамы вә һөкумәти мәһз белә инсанлара еһтијаҹлыдыр. Үмидсизлик бөјүк ҝүнаһлардандыр. Бәзиләри тәәҹҹүб едир ки, үмидсизлик нә үчүн бөјүк ҝүнаһ сајылыр. Онларын мәнтиги будур ки, артыг иш-ишдән кечиб, вәзијјәти дәјишмәк гејри-мүмкүндүр вә мөвҹуд дурумла барышмагдан башга јол јохдур. Амма инсанын үзүнә үмид гапылары ачыланда онун руһијјәси дәјишир, ән ағыр вәзијјәтдә белә үзүлмүр, ҝәләҹәјә үмидини итирмир.\nДемәк, үмид инсанын тәрбијәсиндә әсас үнсүрләрдәндир. Салеһ инсанлар да ҝүнаһкар мүһитдә үмидсизлијә гапылса өзүнү горуја билмәз. Бәли, Имамын үмумбәшәри ингилабы үчүн зәифликләрдән узаг мөһкәм имана еһтијаҹ вар. Инсан зүһура һазырлыг үчүн иманыны ҝүҹләндирмәли, тәмизләнмәлидир. Белә фәрдләр өз варлыглары илә зүһурур јахынлашдырыр. Залымла һәмкарлыг едән, иман вә салеһ әмәлдән узаг олан, өз көлҝәсиндән горхан инсанлар зүһур руһијјәсиндән там узагдыр. Әлини әлинин үстүнә гојуб отуран, ҹәмијјәтдәки нөгсанларла мүбаризә апармајан шәхс дилдә интизар чәкдијини десә дә бу һәгигәт дејил.


Q=10	C=6	SS=3	LS=0	PS=3	DC=3	LC=0	SD=0	BS=0	G0=23	G1=10	G2=6	DLID=az_RU	BODY=Халг Иордан чајындан кечир | Мүгәддәс Китаб һекајәси\nБАХ! Исраиллиләр Иордан чајындан кечирләр! Бәс чајын сују һаны? Адәтән илин бу вахты чохлу јағыш јағыр, буна ҝөрә дә, ҹәми бир нечә дәгигә әввәл чај ашыб-дашырды. Амма инди судан әсәр-әламәт јохдур. Будур, исраиллиләр Гырмызы дәниздән кечдикләри кими, инди дә чајын гуру һиссәси илә кечирләр! Бәс чајын сују һара чәкилиб? Ҝәл бахаг.\nИордан чајыны кечмәк вахты ҝәләндә Јеһова Јешуаја бујурур ки, халга белә десин: ‘Каһинләр әһд сандығыны ҝөтүрмәли вә гаршынызда ҝетмәлидирләр. Онларын ајаглары Иордан чајына дәјән кими чајын сулары дајанаҹаг’.\nБеләликлә, каһинләр әһд сандығыны ҝөтүрүб халгын гаршысында ҝедирләр. Онлар Иордан чајына јахынлашырлар. Чај чох ити ахыр вә дәриндир. Амма каһинләрин ајаглары суја дәјән кими сулар дајаныр! Бу бир мөҹүзәдир. Јеһова сулары јухары ахарындан дајандырыб, она ҝөрә дә чајын сују кәсилиб.\nӘһд сандығыны дашыјан каһинләр гурумуш чајын дүз ортасына доғру ҝедирләр. Онлары шәкилдә ҝөрүрсән? Каһинләр орада дајанаркән бүтүн халг Иордан чајынын гуру һиссәси илә кечир.\nҺамы чајы кечдикдән сонра Јеһова Јешуаја тапшырыр ки, 12 нәфәр ҝүҹлү адам сечиб онлара десин: ‘Чаја, каһинләрин әһд сандығы илә дурдуғу јерә ҝедин. Орадан 12 даш ҝөтүрүб, бу ҝеҹә галаҹағыныз јердә гојун. Ҝәләҹәкдә өвладларыныз бу дашларын нә олдуғуну сорушанда онлара дејәрсиз ки, Јеһованын әһд сандығы Иорданы кечәндә чајын сулары кәсилмишди. Дашлар сизә бу мөҹүзәни хатырладаҹаг’. Јешуа каһинләрин дурдуғу јерә дә 12 даш гојур.\nНәһајәт, Јешуа әһд сандығыны дашыјан каһинләрә дејир: ‘Иордан чајындан чыхын’. Онлар чајдан чыхан кими су јенидән ахмаға башлајыр.\nЈешуа 3:1–17; 4:1–18.


Q=15	C=0	SS=0	LS=7	PS=7	DC=0	LC=0	SD=0	BS=4	G0=1	G1=0	G2=0	DLID=az_RU	BODY=Нәғмә 107—Илаһи мәһәббәт өрнәји | Дини маһны\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Исвеч Кирибати Литва Маврики креолу Македонија Мјанма Ниас Нидерланд Норвеч Понапе Самоа Сејшел креолу Таити Уелс Украјна Фиҹи адангме албан алман амһара аракуан африкаанс ајмара баса (Камерун) бауле башгырд бикол бислама болгар булу волајта га ган гуарани гырғыз дигорон дуала еве ермәни ибинда илок инҝилис исланд испан италјан каонде карен (сго) кечуа (Ајакучо) кечуа (Боливија) кечуа (Куско) киконго кикујју килуба кинјаруанда кирунди кичуа (Имбабура) кичуа (Чимборасо) кореја куангали куанјама күрд курманҹи (Гафгаз) латыш лингала лози лувале луганда макуа малагаси малај мамбве-лунгу маҹар нгангела ндау ндебеле нзема олу конзо оромо осетин пангасинан папјаменто (Күрасао) пиҹин (Камерун) полјак португал португал (португал) рус себуан сена серб серб (латын) сингал суаһили тагалог таи татар тви телугу тетела тигре ток-писин тумбука түрк фарс фон франсыз хорват чибемба чилуба чинјанја читонга читонга (Малави) чичева чокве шона јао јоруба јунан Һаити креолу һилигајнон\nИлаһи мәһәббәт өрнәји\n(1 Јәһја 4:19)\n1. Јеһова Аллаһ севҝи өрнәјидир,\nБу севҝи нур сачыр.\nБүтүн варлығы камил мәһәббәтдир,\nҺәр бир иши ләл-ҹаваһир.\nРәбб Өз Оғлуну фидјәтәк верәрәк,\nСилди ҝүнаһы, бөјүк лүтф едәрәк,\nБизи әфв етди, рәһмин ҝөстәрәрәк!\nБу, илаһи севҝи өрнәји.\n2. Јеһованын биз јолујла ҝедирик,\nО, бизи ҹәлб едир.\nБизим гардашлыг Рәбдән һәдијјәдир,\nО, халглары бир ејләјир.\nЈеһованы биз ҹандан чох севирик,\nГардаш-баҹыја севҝи бәсләјирик,\nНөгсанларына биз ҝөз бағлајырыг,\nБудур севҝи, гардаш севҝиси.\n3. Севҝи телләри бизи аиләтәк\nБир едир, ҹәм едир.\nСевән Атамыз бизи нәвазишлә\nБу бирлијә һеј сәсләјир.\nБу саф мәһәббәт баш сәҹијјәмиздир,\nРәббин Кәламы тәк бәләдчимиздир,\nБүтүн гардашлыг мәсләкдашымыздыр,\nБудур севҝи, ҝерчәк, пак севҝи.\n(Һәмчинин бахын: Ром. 12:10; Ефес. 4:3; 2 Бут. 1:7.)\nИлаһи мәһәббәт өрнәји (Нәғмә 107)


Q=13	C=6	SS=3	LS=6	PS=3	DC=3	LC=0	SD=0	BS=3	G0=12	G1=5	G2=5	DLID=az_RU	BODY=Јадыныздадырмы? — Ијун 2013 | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Литва Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар варај венда волајта га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nМүгәддәс Китабла фала бахмаг нә демәкдир вә мәсиһчиләр буна неҹә јанашмалыдырлар?\nМүгәддәс Китабла фала бахмаг еһтијаҹ дујдуғу көмәји алаҹағына үмид едәрәк Мүгәддәс Китабы ҝөзәјары ачыб гаршысына чыхан илк мәлуматы охумаг демәкдир. Һәгиги мәсиһчиләр фалчылыгла мәшғул олмурлар. Бунун әксинә олараг, онлар дәгиг билик әлдә етмәк вә Аллаһдан рәһбәрлик алмаг үчүн Мүгәддәс Китабы арашдырырлар (15/12, сәһифә 3).\n«Дүнја» кечиб ҝедир дејилдикдә нә нәзәрдә тутулур?\n«Дүнја» кечиб ҝедир дејилдикдә Јер күрәси јох, Аллаһын ирадәсинә зидд һәјат тәрзи сүрән бу дүнјанын адамлары нәзәрдә тутулур (1 Јәһ. 2:17). Јер күрәси вә садиг инсанлар дүнјанын сонундан сағ чыхаҹаг (1/1, сәһифә 5—7).\nҺабил өлсә дә, индијәдәк бизимлә неҹә данышыр? (Ибр. 11:4)\nО, буну иманы сајәсиндә едир. Биз ондан ибрәт ҝөтүрә вә иманыны тәглид едә биләрик. Онун нүмунәси индијәдәк өз тәсирини итирмәјиб вә бизим үчүн ҹанлы өрнәкдир (1/1, сәһифә 12).\nҺансы саһәләрдә диггәтли олмалыјыг ки, өзүмүзү Аллаһдан узаглашдырмајаг?\nБәзи саһәләр бунлардыр: иш вә ја карјера, сечдијимиз истираһәт вә әјләнҹә, јығынҹагдан кәнар едилән гоһумларымызла үнсијјәт, мүасир технолоҝијадан истифадә, сағламлығымызын гајғысына галмаг, пула сәһв јанашма тәрзи, өзүмүз һагда һәддән артыг јүксәк фикирдә олмаг (1/15, сәһифә 12—21).\nМуса пејғәмбәрин тәвазөкарлығындан нә өјрәнә биләрик?\nМуса пејғәмбәрә һакимијјәт вериләндә о, гүррәләнмәди, әксинә, өзүнә јох, Јеһоваја ҝүвәнди. Һакимијјәт, сәлаһијјәт вә ја баҹарыгларымызын бизи гүрурлу етмәсинә јол вермәмәлијик, әксинә, биз Јеһоваја ҝүвәнмәлијик (Сүл. мәс. 3:5, 6) (1/4, сәһифә 5).\nИсраиллиләрин «үрәји сүннәтсиздир» сөзләринин мәнасы нәдир? (Јер. 9:26)\nБу халгын үрәји үсјанкар вә инадкар иди. Онлар үрәкләрини һиссијатсыз едән шејләрдән — Аллаһын әмрләринә зидд ҝедән фикирләрдән, арзу вә нијјәтләрдән азад олмалы идиләр (Јер. 5:23, 24) (15/3, сәһифә 9, 10).\nАллаһын тәшкилатынын јерүзү һиссәсинә нәләр дахилдир?\nЈеһованын тәшкилатынын јерүзү һиссәсинә Рәһбәрлик Шурасы, филиал комитәләри, сәјјар нәзарәтчиләр, ағсаггал шуралары, јығынҹаглар вә тәблиғчиләр дахилдир (15/4, сәһифә 29).\nИсраиллиләр ҹәза тәдбири олараг ҹинајәткарлары дирәкдән асырдылармы?\nГәдимдә бир чох халглар белә етсә дә, исраиллиләр белә давранмырдылар. Ибраниҹә Мүгәддәс Јазыларын гәләмә алындығы дөврдә өлүмә мәһкум едилән инсан әввәлҹә өлдүрүлүр, сонра дирәкдән вә ја ағаҹдан асылырды (Лев. 20:2, 27). Инсанын ҹәсәдинин дирәкдән вә ја ағаҹдан бу ҹүр асылмасы башгалары үчүн ибрәт иди (15/5, сәһифә 13).\nЈадыныздадырмы? — Ијун 2013


Q=0	C=0	SS=0	LS=0	PS=0	DC=0	LC=0	SD=0	BS=1	G0=35	G1=25	G2=12	DLID=az_RU	BODY=Nur-az.com - Илһам Әлијевин тәгдир етдији дөрд ҝенералы онун "гардашы" Һаҹыјев бишәрәф һесаб едир?\n27 Ијун 2019\nИлһам Әлијевин тәгдир етдији дөрд ҝенералы онун "гардашы" Һаҹыјев бишәрәф һесаб едир?\nҺафиз Һаҹыјевин дә иши чох гәрибәдир. Һәм гәрибәдир, һәм ҝүлмәлидир, һәм дә чәтиндир. Әслинә баханда она гулаг асанлар гәрибә бир атмосферин ичиндә һисс едир өзүнү. О һисс етмәсә дә тамашачы һисс едир ки, Һафиз өзүндән јени бир гәһрәман дүзәлтмәјә чалышыр. Етдији иш дә јени бир шеј дејил. Индијәдәк чох адамлар президенти тәрифләјир, амма назирләри башлајыр писләмәјә. Һафиз дә бу бахымдан назирләри әлиндә Илһам Әлијевин портретини тутараг сөјән халг нүмајәндәләриндән биридир. Садәҹә бир аз кобуд ифа едир. Бәлкә дә онлар бундан даһа бетәринә лајигдир, дејә билмәрәм. Узун сөзү гысасы, Һафиз халгын дамарыны јахшы тутуб. Мәһз буна ҝөрә дә Илһам Әлијев онун гулағыны тута билмир.\nҺафиз Һаҹыјевин сон чыхышыны да ҝөрдүк. Чыхыш башдан ајаға президент сечкиси дебатларында бутулка толазладығы Ҹәмил Һәсәнлинин дедикләринин ики-үч гатыдыр. Өзү дә чох сәрт шәкилдә. Мәсәлән, Ҹәмил Һәсәнли Илһам Әлијевин гызларыны оғру адландырырды, Һафиз Һаҹыјев дә назирләрдә шәрәф, намус, кишилик гојмады гала. Сөһбә ҝедиб арвад, аилә-ушаг мәсәләләринә гәдәр чыхды.\nƏн мараглысы билирсинизми нәдир? Һаҹыјевин мүсаһибә вердији верилишин апарыҹысы да буну ондан сорушду, о исә белә мәгамларда бир сөз билир вә ону автомат кукла кими тәкрарлајыр: ад чәкмәјәҹәјәм, лазым дејил.\nОну да дејәк ки, Һафизин бу чыхышы тәгрибән Илһам Әлијевин дөрд ҝенерала етимад едиб онлара вәзифә вердији ҝүнләрлә үст-үстә дүшүб. Бу дөрд ҝенералдан икиси исә назир вәзифәсинә ҝәтирилиб. ДИН-ин кечмиш, динсиз рәиси вәзифәсини өз көмәкчисинә тәһвил верди. ДТХ-нын кечмиш рәиси дә Мүдафиә Сәнајеси назири ҝетди. (Биз дә Һафиз кими ад чәкмирик) Амма Һафиз Һаҹыјевин дедикләри назир вәзифәсиндән чыхан Рамилдән дә јан кечмәди. Чүнки онун дедикләри дедији ҝүн мејдана чыхмајыб, Рамил вәзифәдә олан вахтлардан бу ҝүнәдәк давам едир.Â\nДиггәт етсәниз ҝөрәрик ки, Һаҹыјев "мәмурлар" јох, "назирләр" дејирди. Киши кими сиз дејин, Азәрбајҹанда назир дејәркән илк ағла кимләр ҝәлир. Әлбәттә, Илһам Әлијев индијәдәк ишдән гова билдији "јетим назирләри" (бу да бизим өлкәдә јени терминдир) говур, бармаг силкәләјир, ҝөз ағардыр. Амма көк атмыш мәмурлара һеч нә дејә билмир. Садәҹә һөкүмәти шаһмат клубу һесаб едир, Рамили ҝөтүрүб јеринә о бирини гојур, иш бундан ибарәтдир.Â\nТәбии ки, Һафиз Һаҹыјев "наизрләри Илһам Әлијевә сырыјыблар" дејәркән гәләт едиб. Илһам Әлијев онлары вәзифәјә ҝәтирәркән тәрифләјир, даһа дуруб онлары дәвәт едиб "сәнин дәдәвә ләнәт" демир ки. Тәбии ки, тәрифләјир. Һафиз исә Илһам Әлијевә гардашым дејә-дејә онун назирләрини шәрәфсиз, јарамаз, әҹлаф, бигејрәт, оғру, хаин адландырыр. Һәлә ону да дејим ки, Илһам Әлијев тәҹили олараг Һаҹыјеви тапыб гулағыны бурмалыдыр. Она ҝөрә ки, "сырыјыблар" дејәркән мүхалифәт лидерләринә "аҝентура" дејән Һафизин аҝент олдуғуну дүшүнмәк лазымдыр. Јәни бу һансы өлкәнин аҝентидир, кимләр тәрәфиндән назирләр Илһам Әлијевә сырыныб. Ахы өлкәнин биринҹи шәхсинә кимләрсә назир кими сырынырса, һәм һәмин назирләр башга дөвләтләрин аҝентурасына хидмәт етмиш олурлар, һәм Һафиз Һаҹыјев һаггында да буну дүшүнмәјә әсасымыз вардыр. Илһам Әлијев исә бу мәгамда "падудар" галыр. Чүнки бу јердә дејәрләр ки, Илһам Әлијевдән бөјүк вармы Азәрбајҹанда? Азәрбајҹанда јохса һансыса өлкәдә? Јәни Илһам Әлијев мүстәгил сијасәт јүрүтмүрмү, кимләринсә гулудурму?